text:
Yvirskriftin og breddamyndin á hesum ferðabloggi, sum er av syðra sjóvarmála út móti Eystarasalti í farnu viku, stavar frá einum Hitler-átaki í tríatiárunum á størstu týsku oynni Rügen. At skapa kraft gjøgnum ta gleði, ið hekk uppi við nýggja fyribrigdinum at halda feriu, so arbeiðarin betur kann tæna idealstatinum.
Tað var árini 1936-39 at nasistarnir undir heitinum Kraft durch Freude bygdu rætttrúgvandi verkamannahúskjum eitt ariskt feriuparadís við Proravíkina. Nakað fyrr, beint eftir húsagangin, sum úr Wall Street í 1929 breiddi seg til allan heimin, vóru tey í USA farin at byggja the Hoover Dam, sum varð liðugur í 1936 á markinum millum Nevada og Arizona. 5000 hvítir menn arbeiddu, og eftir arbeiðstíð skuldi pliktskyldigi arbeiðarin hava undirhald og trivnað. Úrslitið kenna vit sum Las Vegas. Kanska lærdur av hesum átaki, skuldi pliktskyldugi arbeiðarin eisini frítíðarlønast á týsku oynni Rügen. Har varð rúm gjørt fyri 20.000 fólkum í átta húsum, sum í seks hæddum enn standa á fimm frítíðarkilometrum og bretta sær á við hvítu sandstrondina.
Annar verðaldarbardagi brast á, teir 9000 týsku arbeiðsmenninir vórðu sendir aðrastaðni at gera betri nyttu enn húsabygging fyri Triðja Ríkið, og eingin týskur feriugestur fekk nakrantíð høvið at skriva seg inn á KdF, Kraft durch Freude, eitt av størstu frítíðarstøðum í heimssøguni, ikki ólíkt skúlum og øðrum fangatippum á okkara leiðum í friðartíð.
Í 1993 varð fyrsti partur av nærum 3000 km longu Deutsche Alleenstraße tikið í brúk frá Sellin á Rügen til Rheinsberg beint sunnanfyri. Langi vegurin er ein Ferienstraße, sum frá Eystarasalti fer gjøgnum alt Týskland og endar við Bodensee. Beint sunnan fyri grotesku húsini í Prora á Rügen, er lítli og hugnaligi staðurin Binz Seebad, sum síðani 1880 hevur verið frítíðarbýur burturav hjá lokalum fólki. Her eru baðibrúgvar og hotell, sum eru grundløgd í 1884.
Er príslegan lág hesa ársins tíð í Seebad Binz, har eisini ein Michelin matstova er, er príslegan enn lægri í pólska Stettin, sum bara er 250 km burturi. Vegirnir eru framúr og enn einaferð má eg sanna, at vit eru mitt í markleysa Evropa, fyri ikki at siga on line mitt í verðini. Fyrsta, vit renna okkum í, er nýggjasta veitingarstøðin hjá amerikanska nethandlinum, Amazon, sum er hin fimta í Póllandi. Hetta er heimsins størsti bókahandil og á netbornu skránni finna vit heiti sum Leben und arbeiten in Polen. Við fyrsta klikk fái eg at vita, at bókin, sum er frá 1993, kann sendast uttan kostnað til Føroya.
Gjøgnum booking.com finna vit eina modernaða fýra persóna íbúð við altan og parkeringskjallara á gøtuni Monte Cassino mitt í Stettin. Hin ungi málstudenturin, Philip, tekur ímóti á klingandi enskum, og vísur okkum allar hentleikar í funktionellu Ikea-íbúðini, sum er á fjórðu hædd. Samlaði prísurin fyri tríggjar nætur er 1600 krónur.
Lyftin niður í parkeringskjallaran er ein spennandi avbjóðing. Men tað gongur sum fótur í hosu, tá Jógvan vísur vegin, og Unn, sum í nógv ár hevur arbeitt saman við póllendingum, er býarguide.
Meðan billyftan førdi okkum niður í myrka kjallaran, førdi ein onnur lyfta okkum upp í andaliga loftið á dómkirkjuni, hvørs fulla navn var Bazylika Archikatedralna pw. św. Jakuba Apostoła, og hevur Marienkirche í Lübeck sum fyrimynd. Hóast nýbygda dómkirkjutornið í Stettin er tvífalt so høgt, og hægsta skrásetta punkt í býnum í løtuni, sluppu vit ikki longur upp enn á sættu hædd.
Hiðani var frítt útsýni yvir allan býin. Elstu partar av kirkjuni eru frá 1187, men eins og Hollywood dugir at byggja Potemkinkulissur, so er pólska handverkaramegin so sterk, at tá Stettin mest sum varð lagdur í oyði, fyrst av tíggju bretskum bumbuflogførum tvær nætur á rað í september í 1941, og síðan í myrkrinum hin 5. januar í 1944, tá 348 Lancaster og tíggju Halifax flogfør frá RAF javnaðu alt av ídnaðarligum týdningi við jørðina. Her vóru vápnasmiðjur og bilsmiðjur. Endaliga leraran fekk stettinska fólkið í harða býarbardaganum millum týskarar og russarar hin 26. apríl í 1945. Men menniskjan er ikki so at kúgað. Alt varð bygt uppaftur. Eisini niðurlendsku renessansuhúsini, sum síggjast til høgru úr prangandi dómkirkjutorninum. Tá skilji eg, hví hesi fólk ganga so høgt uppí, hvat tornið er hægst í býnum, sum vann á ótamdum djevulskapi.
Næsthægsta stað í Stettin er Pazim skýskravarin, har Café 22 er á tveyogtjúgindu hædd. Haðani sæst í allar ættir yvir býin. Skyggjandi hvítu húsini til vinstru eru nýbygdu og virðisløntu filarmonisku konserthølini við trimum veggjagluggum, sum teknistovan hjá Fabrizio Barozzi og Alberto Veiga í Barcelona teknaði í 2007.
Í miðbýnum í endurreista Stettin er heimsins elsti verifiseraði biografur, Pioner, sum í ár er hundrað ára gamal, og enn í gongd við evropeiskum arthaus filmum. Jerzy Miśkiewicz er biografstjóri og eigur hølini. - Vit síggja nóg mikið av amerikanskum filmum, tí vísi eg bara nýggjar evropeiskar filmar, ið hava listarligt virði, sigur hann á klingandi týskum og vísur mær biografin í erva, ið hevur somu skrá sum Filmsfelagið.
Fryntligi biografstjórin, Jerzy, vísur okkum eisini upprunabiografin í kjallaranum, har eitt stettinskt klaver frá 1880 stendur og enn er í brúki, tá stummfilmur verður vístur frammanfyri pørunum við kaféborðini. Løriftið er á vegginum aftanfyri reyðu gardinurnar á mittastu myndini. Við dyrnar er váttan frá rekordbókini hjá Guinness og teimum, at hetta veruliga er elsti biografur í øllum heiminum, sum enn er virkin.
Tá Stettin varð lagdur í oyði av krígsávum, vórðu fólk í Eysturevropa flutt við tvingsli at byggja býin uppaftur. Eini jødisk hjún vórðu tvungin at flyta úr Russlandi og Týsklandi til Stettin at búgva. Pápin gjørdist professari og rektari við lærada háskúlan í býnum, men bleiv sum fráleið degraderaður til vanligan arbeiðsmann. Í 1963, tá sonur teirra, Pawel, var átta ára gamal, eydnaðist altjóða Reyði Krossi at keypa fólk og húski, sum vóru í hesi støðu, út úr Póllandi, og skapa teimum líkindi fyri at búseta seg aðrastaðni. Júst hetta húskið kom til Danmarkar at búgva. Komin til mans grundaði Pawel fyritøkuna, sum í dag ber navnið NCDC, saman við Morten Schantz, sum búi í somu uppgongd í nýggja heimlandinum. Teir eru enn samstarvsfelagar, og konurnar hava innrættað og skipað fyri, nú virksemið er vaksið úr tveimum til fleiri enn hundrað starvsfólk eftir fáum árum. Nýggju arbeiðshølini eru eitt gamalt dampvaskarí. Danski René Bo Christensen, ið er verkætlanarleiðari, vísur okkum runt og greiðir frá um gongdina í virkseminum og framtíðarætlanir, nú tey eisini flyta inn í grannahølini.
Hóast modernaður vesturlendskur býur, síggjast nógv eyðkend eysturevropeisk torg og skot í miðbýnum, til dømis har tey á næsta vegamóti selja reyðrøtur og súltaða agurk afturvið dagsins bløðum og øðrum neyðsynjarvørum.
Eftir ráðum frá René hyggja vit eftir talmerktu stiplaðu strikunum og pílunum, ið føra til áhugaverd støð í býnum, sum siga hendingaríku søguna í kríggi og friði.
Ein talmerktur staður, sum avgjørt er verdur at vitja, er søgusavnið, sum er undir jørð mitt á torginum. Umframt søguligar frágreiðingar um markleysa líðing hjá einum fólki, sum hevur verið kastibløka hjá skiftandi politiskum yvirgangsrákum, er ein grafisk ljóðinstallatión hjá Michal Libera frá 2015, sum ber heitið Grand Ensamble og setur teg mitt millum háhús í einum fremmandum betongstaði.
Men treyðugt so. Ilt er at læra gamlan hund uppi at sita. Eg felli aftur á grundleggjandi áhugamálini, Beatlesplátur í upprunalíki. Her er eitt boð um mappuna hjá Beatles við EP plátunum The Magical Mystery Tour frá 1967. Prísurin er hálthundrað zloty.
Besta bjórin í grannahandlinum er ein Perla, har handilskvinnan ger vart við, at tá bókstavurin L hevur striku yvir, verður hann framborin sum V, so tað verður sagt Perva. Og so er ein moldavsk pionot noir uppá tilboð fyri spottprís. Eftirsmakkurin er næstan samsvarandi.
Leiðina heimaftur leggja vit um Stralsund, har nýggjasta dømi um skandinaviska ávirkan er Palmeplássið, mitt í býnum.
Úr Rostock sigla vit yvirum við Copenhagen til Gedser, har eyðkendu gulu vaktarhúsini úr Olsen banden heilsa okkum vælkomnum á havnarlagnum.
Eftir ein stoktan hot dog við øllum, eru stundir at hækka um mentanarstøði, og leiðin liggur tí til Lousiana, har Marina Abramović hevur eina primalskríggjandi framsýning, ið setur provokerandi spurningar um list, og alla tíðina roynir at finna markið fyri tí, vit fata sum list og hví. Her er manifestið og visittkortið hjá spennandi serbo-kroatisku listakvinnuni.
Men fyriskipararnir á Louisiana eru ikki uttan evnir at skapa hype og háva um framsýningar, og hvussu sleppast skal inn í tær við smáum sjokkeffektum. Her er eitt dømi við kropsligum sambandi longu í durinum, har eg legði til merkis, at menn vendu sær móti nakna manninum og kvinnurnar vendu sær móti naknu kvinnuni. Eisini eftir vaktarskiftið, tá nýggja fólk vóru sett í durin, meðan ovfarnu børnini eygleiddu tey vaksnu.
Á sama savni sýndi niðurlendska Rineke Dijkstra meistarlig portrettfoto við nógvum søgulinjum, so sum tarvafiktarum beint eftir dyst, og lívlangar støðumyndir av einum hermanni í fremmandaherinum. og eini gentu og systrum í eini familju.
Listasavnið er so væl staðsett og so livandi, at onkuntíð ivast tú av røttum í, um tú ert inni ella úti, og hvar størra og sterkara listaútrykkið veruliga er.
So inn á Ráðhúsplássið at síggja nógv umrøddu veðurlagsframsýningina, sum so nógvir sponsorar, eisini føroyskir, hava stuðlað við stórum upphæddum. Sum um tað ikki var nóg mikið, so skuldi einstaki áskoðarin eisini rinda hálvthundrað krónur fyri at hoyra ein veðurfrøðing fortelja um eina NASA framsýning eina løtu. Tað tímdi hvørki eg ella nakar, sum var á Ráðhusplássinum henda seinrapart. Kanska var hetta eitt reklamustunt, sum lýsingastovur vunnu mest úr, heldur enn varandi at flyta fólksligu orkuna at hava eina meining um veðurlagið.
Í Brønshøj vitja vit Staalvand og fáa jútskan burgara við brúnari sós. Tað havi eg ikki roynt áður. Í grannahúsunum servara hesir báðir føroyskan laks á Blå Congo. Soleiðis eitur matstovan, ið er kallað eftir einum serligum epli. - Tí vit leggja dent á tað sjáldsamt góða, siga teir báðir, Carsten Lunding og Nocolaj Bøcher, í túninum, har eitt sjáldsamt duraskelti er varðveitt við næstu dyr.
Um kvøldið er meistarligi sjónleikurin, Diktatoren, sum Nikolaj Cederholm hevur sett á pall eftir filminum hjá Chaplin frá 1940 á skránni. Olaf Johannessen hevur dubultstjørnuleiklutin sum jødiski barberurin og nasistiski einaræðisharrin harra Hynkel. Byrjanin er tað besta. Slow motion sum á filmi, men nú á palli, við monnum á rygginum í krevjandi slapstick stíli, meðan bumburnar falla og teir royna at løða byrsurnar. Fantastiskt. Eins fantastiskur er moraliserandi endin, akkurát sum í filminum. Tað góða vinnur á tí ónda, bara vit vilja. Ein sjáldsama góð uppliving, sum ikki bara blæsir lív í, men eisini gevur gamla filminum, sum er ein hin besti í søguni, nýggja sceniska dýpd og kjøtiliga nærveru. Eftir leikin er nógv at tosa um, eisini við teir mongu føroyingarnar, millum aðrar Jann Mortensen, ið varð tilkallaður sum lænki, tá ein av áskoðarunum fall í óvit á fremstu stólarekkjunum.
Tað hugtók meg, at eingin, absolutt eingin, tók telefonina fram at tjekka inn, filma ella at taka myndir av leikinum. Ikki ein. Tað er annarleiðis, tá vit eru í biograf og til konsetir herheima. Fyri tey, sum sita aftanfyri, er tað altíð ein keðiliga forstýrandi óvani, tá hini, tað eru altíð hini og tey, sum sita frammanfyri, tendra bjarta telefonljósið í tílíkum føri. So var ein túrur út á Refshaleøen, har Mikkeler hevur eitt bryggjuhús beint við bryggjurakettina hjá Madsen. Leygardagin letur Mikkeler upp í Dandastovu í Havn, har Gongin og Gullhornið vóru fyrr. Fremst fyri er ein eysturtýskur Trabant.
Ikki ber til at vera í Danmark uttan at uppliva Ikea eina løtu. Her er fyrsti satsur serveraður í brúnari bollasós í Ikea's Inferno.
Leygarmorgunin liggur leiðin um Stórabeltsbrúnna til Hirtshals, har vit koma í so góðari tíð, at stundir eru at síggja Merkið veittra við húsið Malta.
Umborð á Norrönu er týskur filmur, har Birgir Enni og Kristian Blak siga frá um grottokonsertir. Fólk eru so hugtikin, at eg vildi ynskt at verið gestur í mínum egna landi.
Hugmyndin av eini ferð til eitt ævintýraland í Norðuratlantshavi er so væl skipað, at sjálvt á eini lítlari vínetikett fangar eygað umhvarvið á einum brestandi hamarstjøli. Hyggi nærri og siggi at vínið er úr Suðurafrika, har tey eisini síggja hval. Ein frálíkur smálutur í matstovuni, sum byggir upp undir mína fatan av, hvussu væl Smyril Line dugir at marknaðarføra Føroyar og geva fremmandafólki eina góða og vælskipaða uppliving. Prísurin fyri hvønn er 6000 krónur í eina viku, tá alt er íroknað, ferja, bussur, gisting, matur og ferðaleiðari.
Fólk eru púra búrtur í at síggja havsbrúnna og støðuga víða havið, sum í dag er púra stilt. Kikarar og myndatól eru alla tíðina frammi.
So er seinasta máltið eftir í Simmer Dim. Tað er miðmáli við sild og gyltari Kelling meðan vit stútt stevna longur fram á leið. Ein frálík ferð kring Eystarasalt og har um leiðir í tvær tiltrongdar vikur. Við endurvunnum gleðiskreftum, Kraft durch Freude, sum tey boðaðu frá í 1930'unum, vil eg á teirra máli siga: Auf Wiedersehen!


c: text/html

text:
Tríggjar játtanir til átøk á heilsuøkinum
Granskingarráðið hevur seinasta mánaðin játtað stuðul til tríggjar umsóknir frá Høvuðsøki 1 hjá Sjúkrakassagrunninum. Hetta er økið, har til ber at fáa stuðul til upplýsandi og mennandi tiltøk umframt kanningarverkætlanir á heilsuøkinum.
Føroya Lærarafelag hevur fingið játtað kr. 50.000 til bók til ung um kroppin, kenslur og kynslív. Talan er um útlendska bók, sum verður umskrivað til føroyskt av fakfólki. Bókin er ætlað ungum – frá fyrstu tannáringaárum til vaksin. Hon er um kroppin og útsjónd, kærleika og alt tað, sum er pínligt. Tú kanst lesa um kynslutir, kynssjúkur og fyribyrging, men bókin er ikki bara ein faktabók. Hon snýr seg eisini um vinalag, einsemi, bólkatrýst, happing, sjálvsvirði, sjálvskenslu og mangt annað, sum hevur týdning fyri stór børn og ung. Bókin skal eftir ætlan koma út á vári 2016.
FÁ 3, sum er áhugabólkur undir felagnum Føroyskir Sjúkrarøktarfrøðingar fyri anestesi- og intensivsjúkrarøktarfrøðingar hevur fingið játtað kr. 40.000 til hjartastartaradag, sum skal vera í SMS í februar 2016. Tiltakið skal varpa ljós á hjartastøðgviðgerð uttanfyri sjúkrahúsið. Endamálið er at upplýsa almenningin um týdningin av skjótari viðgerð í sambandi við hjartastøðg og at menna førleikar at byrja hjarta-lungabjarging. Fyriskipararnir fara at bjóða stutta og greiða ástøðiliga undirvísing, har høvi verður at royna hjarta-lungabjarging og fáa undirvísing í, hvussu hjartastartarin verður nýttur.
Cøliakifelag Føroya hevur fingið játtað kr. 90.000 til gerð og prent av bóklingi um cøliaki. Cøliaki, ið eisini verður nevnt gluten-intoleransa, er ein varandi kronisk tarmsjúka, har ein ikki tolir proteinið gluten, sum er at finna í korni – serliga í hveiti, bygg og rugi. Vitan um kost er lívsneyðug fyri fólk við cøliaki, at tí at einasti “heilivágur” er at eta kost, sum ikki inniheldur gluten. Stórur tørvur er á kunning, tí vitanin í Føroyum um sjúkuna er avmarkað. Bóklingurin, sum verður á leið 30 síður, er ætlaður ymsum, sum møta hesum fólkum t.d. læknar, heilsuverk, matstovur, ítróttarfeløg, barnagarðar, almannaverk, ellis- og røktarheim, mathandlar v.fl.
Høvuðsøki 1 er eitt av trimum økjum hjá Sjúkrakassagrunninum. Frá Høvuðsøki 1 ber til at søkja stuðul til upplýsandi og mennandi tiltøk umframt kanningarverkætlanir á heilsuøkinum. Føroysk áhugafeløg, ið umboða fólk, sum bera brek og feløg innan eldraøkið, sjúklingafeløg og fakfeløg, kunnu søkja um stuðul til upplýsandi og mennandi tiltøk, sum kunnu menna heilsuøkið í Føroyum.
Kanningarverkætlanir eru at rokna sum eitt slag av undanverkætlan til gransking ella ein minni granskingarverkætlan. Áhugafeløg kunnu søkja um stuðul til at gera kanningarverkætlanir innan t.d. sosiala heilsu, heilsufremjan, fyribyrging, røkt, viðgerð og endurmenning. Kravið er, at kanningin skal gerast saman við fólki, sum minst hevur eina miðallanga/langa útbúgving (bachelor ella masterstig) og er knýtt at hóskandi fakligum vegleiðara/ábyrgdarhavara.
Les meira um økini í Sjúkrakassagrunninum her
Yvirlitið yvir allar játtanir frá høvuðsøkið 1 eru at síggja her

robotstxt: allowed

filter: keep


text:
Eitt nýtt flótandi far er komið at liggja út fyri skansabryggjuni har stóra útbyggingin av Tórshavnar havn fer fram.
Talan er um skipið við navninum Aase Madsen, ið hevur ein stóran arbeiðskrana settan á dekkið.
- Uppgávan hjá Aase Madsen er at rudda og grava grøvina niðri á 9 til 19 metra dýpi har bryggjukanturin skal byggjast, greiðir Eyðfinn Lenvig, verkætlanarleiðari hjá J&K Petersen frá.
Talan er um grøvina, har spunsveggurin skal setast niðurá. Eyðfinn Lenvig roknar við, at um einar tríggjar vikur verður farið undir at seta tær fyrstu spunspláturnar niður. Talan er um spunsprofilar, sum eru 20,5 metrar langir og 1,40 breiðir.
- Vit hava keypt stálprofilarnar uttanlands, og teir eru allir komnir til landið. Hetta eru heilt vanligir spunsprofilar, kanska eitt sindur kraftigari, tí teir eru so langir, greiðir Eyðfinn Lenvig frá.
Arbeiðið við havnarútbyggingini gongur eftir ætlan. Nú veðrið er batnað, verður full ferð sett á, so at sum mest fæst frá hondini hetta summarið. Aase Madsen er leigað fram til september mánaða.
Áðrenn veturin brestir á aftur, rokna teir hjá J&K Petersen við at vera lidnir við alla havnarsíðuna út móti fjørðinum. So kunnu teir liggja í lívd innan fyri grótkastið og gera arbeiðið liðugt.


text:
Gakk ella renn - kl. 12.00 frá FØROYA BJÓR
-----------------------------------------------------------------
Kom við til rennitiltakið "Gakk ella renn fyri heilsuna 2017" á Summarfestivalinum, ið Treysti og Føroya Bjór skipa fyri. Vælumtókta tiltakið verður leygardagin kl. 12.00 á Summarfestivalinum.
Øll sum luttaka eru við í kappingini um góðar vinningar:
- 3 x gávukort á 320 kr. frá Føroya Bjór
- 3 x t-shirt frá Føroya Bjór
- 5 x 6 pk av Jolly Cola
Tiltakið er skipað soleiðis, at øll ganga ella renna í 15 minuttir "út" og so venda øll "heimaftur" í senn. Hetta hevur við sær, at øll byrja samstundis og at øll koma aftur næstan samstundis! Byrjað og endað verður við sølubúðina hjá Føroya Bjór.
Guttorm Sørensen frá Treystinum sigur: “Gakk ella renn fyri heilsuna” hevur aftur hetta summarið verið eitt sera vælumtøkt tiltak, har fólk bæði koma út at røra seg og hava sosialan felagskap samstundis, og vit vóna at nógv fólk og eisini festivalgestir møta til “Gakk ella renn” á Summarfestivalinum. Ætlanin er eisini, saman við Føroya Bjór, at gera hetta tiltakið til ein fastan tátt á komandi Summarfestivalum.
Aftaná renningina er møguligt at fáa okkurt leskiligt frá Føroya Bjór.
Niðanfyri er kort av rutuni (trýst á myndina fyri at fáa hana størri). Fari verður frá Føroya Bjór niðan á Klaksvíksvegin og síðani gongur leiðin út móti Norðoyri, og alt eftir hvar ein er staddur eftir 15 min. verður vent um og aftur somu leið aftur til Føroya Bjór.


text:
Lestrartíð: 3 ár og 11 mðr.
Umsóknarfreist: Læruplássið ásetir freistina
Útbúgvingarstaður: Danmark
Lærupláss: Hesi hava læruplássgóðkenning
Ein gróthøggari arbeiðir við at klúgva, høgga og passa grót til. Í skúlanum lærir tú um ymiskt grót. Somuleiðis lærir tú at høgga stavir og prýða t.d. gravsteinar.
Ein týdningarmikil partur av útbúgvingini og dagliga arbeiðinum er at vegleiða kundar um, hvat tilfar hóskar best til tað, tey vilja hava. Rætti steinurin skal brúkast, og tú skalt listaliga kunna tekna eina loysn til uppgávuna.
Útbúgvingin gevur grundleggjandi vitan um eginleikarnar í ymsum gróti, og tú lærir ymiska tøkni við hamara, meitli og lufttrýstsriknum maskinum. Tú fært kunnleika um, hvussu tú handfert grót listaliga og handverksliga.
Gróthøggarin kennir eisini til onnur arbeiðsøki, sum krevja ástøðiliga vitan um bygningssøgu, skapandi og listaliga tekning o.a. Sum gróthøggari skalt tú vera tilvitaður um at lyfta tungt.
Tí lærir tú at brúka hjálpitól og at verja teg.
Allar yrkisútbúgvingar eru skipaðar soleiðis, at skift verður millum verkliga læru á góðkendum læruplássi og skúlagongd á yrkisskúla.
Útbúgvingin er skipað við einari grundtilgongd á einum yrkisskúla í 20 ella 40 vikur og einari høvuðstilgongd, har tú skiftir millum starvsvenjing og skúla.
Frálæran fevnir m.a. um skrifttekn, at høgga og klúgva grót, tekningarlæru og tilfarsfatan.
Tú skalt eisini hava lærugreinar sum t.d. støddfrøði, talgilda tekning, bygningssøgu og gaffiltrukkskeið
Við hesi útbúgving er tað umráðandi, at tú:
● ert kropsliga væl fyri
● ert handaligur og hevur hug at brúka tínar hendur
● hevur skil fyri rúmi og skapi
● kanst arbeiða skapandi
● hevur skil fyri góðsku og smálutum
● kanst arbeiða nærlagt og neyvt
● hevur áhuga fyri at arbeiða við KT-amboðum
● kanst arbeiða saman við øðrum fakbólkum
● hevur tænastusinni og dugir at tosa við kundar
● kennir reglurnar í fakinum og kanst brúka reglurnar.
Útbúgvingin endar við sveinaroynd.
Fráfaringarroynd fólkaskúlans ella tilsvarandi.
Eftir lokna útbúgving kanst tú arbeiða sum góðkendur gróthøggari á gróthøggaraverkstaði ella aðrari fyritøku, sum arbeiðir við at umvæla og prýða bygningar, gera havnaanlegg ella trappur. Tú kanst eisini gerast sjálvstøðugur vinnurekandi.
Tú hevur atgongd til allar vinnuakademiútbúgvingar, sum vanliga taka tvey ár, eru settar saman
við ástøði og verkligari læru knýttar at ávísari vinnu ella starvsøki: lívfrøðiliga og starvsstovutøkniliga økið, sniðfakliga økið, einkultfak, búskaparliga-handilsliga økið, KT-fakliga økið, samfelagsfrøðiliga økið, heilsufakliga økið og tøkniliga økið.
Gev gætur, at yrkisútbúgvingin skal vara í minsta lagi 3 ár fyri at geva atgongd til vinnuakademiútbúgvingar. Eisini eru krøv um ávísar lærugreinar og stig, tú skalt hava staðið, alt eftir hvørja vinnuakademiútbúgving tú søkir inn á.
Fleiri yrkisútbúgvingar geva tær eisini atgongd til professiónsbachelor og til bachelorútbúgvingar á universitetum.
Yrkisútbúgvingin til gróthøggara er á 4. stigi í donsku góðskingarkørmunum fyri lívlanga læru. Góðskukarmurin gongur frá stigi 1–8 og ásetur tað, ið væntandi fæst burtur úr undirvísingini.
Yrkisdepilin – www.yrkisdepilin.fo


text:
Orð: Charles J. Butler
Lag: James M. Black
Týtt: Victor Danielsen
1. Nú síðan Jesus loysti meg,
á jørð ein Himmal eigi eg;
ímillum stríð og sorgir her,
at kenna Jesus Himmal er.
Niðurlag: Ja, tað er Himmal longu her,
at syndin fyrigivin er;
til lands, til sjós – hvat ger tað, hvar!
Har Jesus er, tað er Himmal har.
2. Fyrr Himmalin langt burtur lá,
til, Jesus, eg títt andlit sá;
men nú er hann í brósti mær
og aldri, aldri enda fær.
3. Hvat ger tað, hvar eg ferðast skal,
á tindin upp, í djúpan dal,
um smátta, borg mítt tilhald var!
Har Jesus er, tað er Himmal har.


text:
Grágás (lat. Anser anser L; da. Grågås, Vildgås) er ein prúður og bæriligur fuglur, grásprøklut á liti. Nevið — ja, ikki er gott at vita, hví bøkur siga tað vera reytt ella gulligt-reytt, tí tað er gult á teimum, ið her síggjast. Føturnir eru bleikreyðir. Tær eiga víða um Norðureuropa og Asia. Móti vetri flyta tær suður í lýggjari lond. Um várið síggja vit tær flúgva í flokkum norðureftir. Ein flýgur fyrst, og so hinar sum tvær strikur aftur frá henni, so flokkurin verður sum ein kíli at síggja. Tá fær hvør lívd av tí, sum undan henni er, so hetta lættir um flogið. Hin fyrsta hevur tað stravnast, og tí skiftast tær títt um at vera fyrstar, so at kílin ofta verður til eitt W. Tær eru á veg til Íslands. Har eiga tær víða um, nærindis tjørnum og vøtnum.
Varnar eru tær altíð; reiðrið fáa tær sær har, sum tað er ringt at finna og ilt at koma at; og meðan bøgan ger tað, situr steggin nakað frá og skimast væl uttanum. Tá ið ungarnir eru nakað vaksnir, fara tey at teimum stóru vøtnunum, hvørt hýski fyri seg; og hugnaligt er at síggja tey: fyrst gongur mamman, so ungarnir og aftast pápin; hann lyftir høvdið høgt og hyggur allar vegir, um vandi skuldi verið á ferð. Móti heysti fara tær suður aftur, og tá hvíla tær seg stundum nakað her í Føroyum og fáa sær gras at bíta. Ikki sjaldan koma tær í bøin, men tær halda seg væl burtur frá gørðunum og øðrum, sum fólk kann fjala seg undir.
Inntil minni enn stórthundrað (120) ár herfyri (uml. 1830) áttu grágæs í Føroyum so væl sum aðrastaðni. Eina mest mundu tær vera í Vágum, uttan um og millum bæði tey stóru vøtnini. Nakað av ungunum varð beinskert og tikið á hvørjum ári, tó ikki meir enn so, at skipanin stóð við. Men um syftunsøku1), tá ungunum leið væl ímóti at vera floygdir, vórðu tær gomlu fjaðursárar, so tær sluppu ikki á flog. Tey bjargaðu sær tá úti á vøtnunum. Men so tóku »teir stóru« í Havn sær fyri at koma við bátum og soldátum vestur í Vágar um hesa tíðina. Teir fóru á vatnið og tóku bæði ungt og gamalt. Tá doyði grágásin út í Vágum.
Tað hoyrist, at einstakar nú í hesum seinnu árunum eru aftur farnar at eiga í tveimum ella trimum støðum í Føroyum; teir, ið vita reiðrini, vilja dylja fyri, hvar tey eru, og tað gera teir beint.
1) 2. juli.
Úr: Mikkjal á Ryggi: Fuglabókin, Dýralæra II. 1951.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Tíðindasavn
Klubmeistaraskap og Gallaveitsla tann 26. mai
Klubbmeistaraskap fyri allar limir26. mai verður kapping um at gerast klubbmeistari í Havnar Badmintonfelag. Kappast verður í øllum aldursbólkum frá U9 til Vaksin. Kostnaður 50 ...
Summarbadminton 2018
Summarbadminton verður í summar mánadagar og hósdagar. Tað verða fýra lið: U11, U13, U15 og Seniorar. Tíðirnar verða tær somu mánadag og hósdag. U11 kl: ...
Klubmeistaraskap og Gallaveitsla tann 26. mai
Seti kross í kalendaran tann 26. mai! Tann 26. mai verður klubmeistaraskap í HBF. Um kvøldið verður gallaveitsla fyri yngru leikararnar hjá HBF. Nærri kunning ...
FM í Master Class leygardagin 21. Apríl
HBF og BSF bjóðar til FM í Master Class leygardagin 21. Apríl.Sí innbjóðing niðanfyri. ...
FM 2018 fyri U9 - U17
BSF og MBF bjóða hervið til FM 2018, fyri U9, U-11, U-13, U-15 og U-17.Kappingin verður í høllini á Giljanesi tann 14. og 15. apríl.Tit ...
Familjubadminton á páskum
Badmintonhøllin er stongd páskadag.Familjubadminton er tí flutt til leygardagin tann 31. mars kl. 10-14. ...
FM í double og mix 17. mars
Leygardagin tann 17. mars verður FM í double og mix fyri yngru leikararnar, í Klaksvík.Sí nærri lýsing her: http://bsf.fo/fm-%C3%AD-double-og-mix-17-mars.aspxTit kunnu melda til her: https://hbf.klubmodul.fo/cms/EventOverview.aspxGG. Tilmeldingarfreistin ...
Marine Harvest Open - GP 5 - 2018
HBF BSF bjóða hervið til 5. umfar av badminton Grandprix hjá U-11, U-13, U-15, U-17 og vaksin. Kappingin verður í Badmintonhøllini og í ...
U9 kapping tann 25. februar í Havn
HBF og BSF bjóða hervið til U-9 kapping í Havn, tvs. fyri børn fødd 2009 og yngri.Kappingin verður í Badmintonhøllini í Havn 25. februar 2018 ...
Betri-Open í tvímansleiki, 20. januar
ÍF og BSF bjóða til Betri-Open í tvímansleiki, leygardagin 20 januar 2018 á Kambsdali.Tit melda til her: Tilmelding til Betri OpenSí nærri lýsing niðanfyri. ...
HDYGD open 2018
MBF BSF bjóða hervið til 4. umfar av badminton Grandprix hjá U-11, U-13, U-15, U-17 og vaksnum.Kappingin verður í høllini á Giljanesi og ...
Jólakapping fyri vaksin
Aftur í ár verður skipað fyri einari Jólabadmintonkapping.Luttøkan er avmarkað til 30 leikarar.Tit kunnu melda til her: Jólakapping 2017Sí nærri lýsing niðanfyri. ...
Jólakapping fyri børn og ung
Aftur í ár verður skipað fyri einari jólabadmintonkapping fyri børn og ung.Luttøkan er avmarkað til 30 leikarar.Tit kunnu melda til her: Jólakapping fyri børn/ung 2017Sí ...
JFK Open - GP3, 2. og 3. desember 2017
KBF og BSF bjóða hervið til 3. umfar av Grand Prix kappingini í U-11, U-13, U15, U17 og vaksin sum verður í Klaksvík tann 2. ...
Ársaðalfundur tann 30. november kl. 19
Bjóðað verður til aðalfundar hjá Havnar Badmintonfelag tann 30. november 2017 kl. 19.00 í Badmintonhøllini í Gundadali.Skrá sambært viðtøkum felagsins.-Val av fundarstjóra-Frágreiðing nevndarinnar fyri farna ...


text:
Livandi og flatar kaninir, fotoframsýning, e-bøkur og aðrar nýggjar nettænastur. Hetta verður nakað av tí, sum tú kanst uppliva á Býarbókasavninum týsdagin 1. apríl, tá ið bókasavnið hátíðarheldur sín 45 ára stovningardag. Býarbókasavnið fer týsdagin 1. apríl at hátíðarhalda sín 45 ára stovningardag. Tað verður gjørt við tiltøkum av ymsum slag fyri bæði børn, ung […]
Í ár tilnevna Føroyar Fløtu kaninina eftir Bárð Oskarsson til Barna- og ungdómsbókmentavirðisløn Norðurlandaráðs. 26.03.2014Turið Sigurðardóttir Bárður Oskarsson: Flata kaninin 2011Bárður Oskarsson: Flata kaninin 2011 Tilnevning Føroya til Barna- og ungdómsbókmentavirðisløn Norðurlandaráðs 2014: Bárður Oskarsson: Flata kaninin Bókadeildin 2011. Í ár tilnevna Føroyar Fløtu kaninina eftir Bárð Oskarsson til Barna- og ungdómsbókmentavirðisløn Norðurlandaráðs. Í føroysku […]
Fyri aðru fer innan nakrar fáar mánaðir er Flata kaninin eftir Bárð Oskarsson tilnevnd eina virðisløn. Fyrst varð hon tilnevnd Útnorðurlendsku barna- og ungdómsvirðislønina, sum er áljóðandi 60.000 krónur og nú varð hon á bókamessuni í Bologne tilnevnd norðurlendsku barna- og ungdómsvirðislønina, sum er á 350.000 krónur. Hinar bøkurnar, sum eru tilnevndar eru: Danmark Louis Jensen […]
Úr øllum ættum koma vindar Orð: Rasmus Effersøe Lag: Till Østerland vill jag fara. Úr øllum ættum koma vindar, tó ættin ein mær dámar best, hon fór ímillum fjallatindar, har sum eg havi vinfólk flest. Kom, sveima, mjúki vestanvindur, út yvir akrar, gjøgnum skógv! Tú svalir hjarta mítt eitt sindur, tú minnir meg […]
Eg havi tey seinastu mongu árini undirvíst í bókmentum í fólkaskúlanum. Serliga væl dámar mær at undirvísa í yrkingum, hetta inniligasta, ærligasta, bæriligasta og tignarligasta av øllum tekstasløgum. Tá ið eg taki eina yrking fram til næmingarnar at greina og tulka, er ógvuliga vanligt, at tey huffa og suffa og onkur grenjar og tútar um, […]
Fyrsti Varði í ár er á tremur við góðum akademiskum og tónleikatilfari Hesaferð hava vit fjølbroytt úrval av yrkingum, ið allar eru hegnisliga fluttar yvir í føroyskt. Haraftrat presentera vit grein um nationalismugransking eftir Kim Simonsen, ið er doktari og phd-úrmælingur. Eisini hava vit eina aðra grein, ið er fyri teir lesarar, ið duga á […]


text:
Nr. 1819-111
Endamßl: At geva luttakarunum innlit Ý bˇkina Mennandi sßlarfr°i og hugskot at arbeia vi st°i Ý bˇkini.
Innihald: Greitt verur frß vi st°i Ý bˇkini Mennandi sßlarfr°i. Dentur verur lagdur ß, at venjing, ßgrřtni og hugsavning er lykilin til at lŠra. Luttakarar fßa innlit Ý, hvussu heilin virkar Ý eini lŠringargongd, og vikomandi hugt°k vera lřst, so sum treystleiki, Grit og bjartskygni.
Nˇgv geva skarvin yvir, tß tey m°ta mˇtst°u, mean onnur styrkjast av mˇtst°uni. Hugt°kini omanfyri lřsa, hvÝ so er. Treystleiki er ein sßlarligur f°rleiki, sum kann venjast, og sum hjßlpir okkum at handfara strongd, mˇtbur, avbjˇingar og at ansa eftir okkum sjßlvum. Grit lřsir Ý stuttum, hvÝ nakrir nŠmingar klßra seg betur enn arir Ý sk˙lanum og lÝvinum sum heild. Talan er ikki um IQ, men um evnini at seta egin ßhugamßl til viks og at křta seg fyri at r°kka einum mßli. Bjartskygni snřr seg um, hvussu ein tulkar tŠr st°ur, komi verur Ý. Tveytali kann tulkast sum ˙rslit av, at nŠmingurin ikki havi fyrireika seg nˇg vŠl men kann b°ta uppß ta til nŠstu fer, ella sum eitt ˙rslit av, at nŠmingurin einki dugir og einki kann gera fyri at b°ta um st°una. Tulkingin hevur stˇra ßvirkan ß lÝvi.
Skeissni: Framl°gur og kjak.
Fyrireiking: Luttakarar skulu gjarna hava blaa Ý bˇkini Mennandi sßlarfr°i.
UndirvÝsing: Ann-Britt FrÝheim Mortensen, sosialrßgevi, mediator og Master of Positive Psychology og Gitte Klein, lŠrari, Master of Positive Psychology og stud. cand psyk.
Mßlbˇlkur: LŠrarar, nßmsfr°ingar og minßmssk˙lalŠrarar.


text:
Fólkaheilsuráðstevnan 2016
Mánadagur 17. oktober kl. 9:00-12:00
Fólkaheilsuráðið og Heilsu- og innlendismálaráðið fara við
ráðstevnuni at varpa ljós á týdningin, sum fólkaheilsa hevur fyri bæði tann
einstaka og fyri samfelagið sum heild og á tiltøk, sum eru við til at fremja
fólkaheilsu. Av tí, at fólkaheilsa er fyri øll, fevir um øll og viðvíkur øllum,
er týdningarmikið, at atlit til fólkaheilsu seyra ígjøgnum í øllum lutum í samfelagnum.
Á ráðstevnuni verða fleiri
áhugaverdir fyrilestrahaldarar t.d. Bente Klarlund Pedersen, professari.
Harumframt verður á fyrsta sinni latin ein Fólkaheilsuvirðisløn. Tiltakið er
ókeypis.
Fullteknað - Lukkað fyri tilmeldingum
Fólkaheilsuvirðisløn, sum landsstýriskvinnan fer at handa á
ráðstevnuni.
Endamálið við at lata
Fólkaheilsuvirðislønina er at heiðra tann ella tey, sum hava gjørt eitthvørt
tiltak, sum er við til at fremja fólkaheilsuna. Á henda hátt ber til at varpa
ljós á tey mongu og ymsu tiltøkini, sum verða gjørd kring landið, og sum eru
við til at betra um fólkaheilsuna. Tey tilnevndu kunnu vera einstaklingar,
feløg, arbeiðspláss, kommunur, granskarar o.s.fr. Øll kunnu tilevna, hvør skal
hava ársins Fólkaheilsuvirðisløn. Ein dómsnevnd tekur støðu til, hvør fær
heiðurin av at fáa ársins Fólkaheilsuvirðisløn. Hvør fær ársins
Fólkaheilsuvirðisløn verður avdúkað á Fólkaheilsuráðstevnuni 17. oktober 2016
Fyrilestrahaldarar
Bente
Klarlund Pedersen
er professari í Integrative Medicine og er heimskendur serfrøðingur í ígerðarsjúkum
og internari medisin. Hon er leiðari á Centre for Physical Activity Research og
Centre of Inflammation and Metabolism, Rigshospitalet, Københavns Universitet.
Bente hevur eisini havt fleiri leiðandi leiklutir á altjóða stovnum innan
fólkaheilsu og gransking í fysiologi og medisini seinastu 20 árini. Hon hevur
skrivað fleiri enn 600 vísindaligar greinir og er ein av mest virknu og endurgivnu
granskarum innan økið í heiminum. M.a. kann nevnast, at hon er á topp-10
listanum yvir mest endurgivnu granskarar í Evropa í fysiologi og medisini. Eitt
av høvuðsgranskingar áhugamálunum hjá Bente Klarlund er kropslig venjing sum fyribyrging
og viðgerð av lívsstílssjúkum, og hon hevur eisini skrivað fleiri bøkur um hesi
evni, m.a. kendu bøkurnar “Motion på Recept,” “Recept på Motion” og “Sandheden
om Sundhed.”
Magni
Mohr er PhD. í
Human Fysiologi. Magni granskar, hvussu kropslig venjing ávirkar ymiskar fysiologiskar
skipanir, sum hava týdning fyri heilsu og kropslig avrik. Hann er lektari á
Fróðskaparsetri Føroya og leiðari á Deplinum fyri Heilsugransking, umframt gestagranskari á Gøteborgs Universiteti.
Magni hevur fyrr arbeitt í fleiri ár á Københavns Universitet og University of
Exeter. Hann er eisini formaður í Fólkaheilsuráðnum. Granskingaráhugamálini hjá
Magna eru vøddafysiologi, vøddamøði, kropslig venjing og testing í
úrvælsítróttum, kropslig venjing og heilsufremjan og kropslig venjing sum fyribyrgingar-
og viðgerðarháttur av lívsstílssjúkum. Magni hevur skrivað fleiri enn 90
vísindaligar greinir um hesi evni, umframt fýra bøkur.
Marin
Strøm er PhD. í
fólkaheilsufrøði. Marin granskar m.a. í kostvanum hjá barnakonum, umframt
hvørji árin lívsstílurin hjá mammum hevur á børnini. Marin arbeiðir sum lektari
í Fólkaheilsufrøði á Fróðskaparsetri Føroya. Hon hevur fyrr starvast í fleiri
ár á Statens Serum Institut. Hennara granskingaráhugamál eru epidemiologi,
kohortukanningar og fólkaheilsufrøði sum heild. Marin hevur skrivað fleiri enn 30
greinir í vísindalig tíðarrit um hesi evni.
Line
Nielsen er PhD.
í fólkaheilsuvísundum. Line Nielsen granskar í fremjan av sálarligari heilsu á
Statens Institut for Folkesundhed á Syddansk Universitet. Ph.d. ritgerðin hjá
Line snúði seg um sosialan ójavnað í sálarligari heilsu millum skúlabørn og
fremjan av sálarligari heilsu í skúlunum. Line arbeiðir nú við mennning,
íverksetan og eftirmeting av ABC fyri
Sálarligari Heilsu, sum er danska tillagingin av australska
Act-Belong-Commit átakinum. Áhugamálini hjá Line eru sálarlig heilsa, sálarlig
heilsufremjan og uppíleggingargransking (interventionsforskning).
melda til ráðstevnuna, tað er ókeypis
Ráðstevna
í Norðurlandahúsinum
Mánadagin
17. Oktober, 2016, kl. 09.00-12.00
Fólkaheilsa fyri øll!
Fólkaheilsuráðið
og Heilsu- og innlendismálaráðið.
09.00-09.15: Sirið Stenberg,
landsstýriskvinna í heilsumálum.
09.15-09.20: Magni Mohr, formaður í Fólkaheilsuráðnum.
09.20-10.05: Bente Klarlund Pedersen,
professari á Center for Inflammation of Metabolisme og yvirlækni á
Rigshospitalet, DK.
’Exercise is Medicine
- træning som sygdomsbehandling’
10.05-10.35: Magni Mohr, PhD og lektari á
Fróðskaparsetrið Føroya
’Sport
is Medicine - møguleikar í ymiskum
ítróttargreinum’
10.35-10.50: Kaffi
10.50-11.20: Marin Strøm, PhD og lektari á Fróðskaparsetrið Føroya
’Tíni
børn og tínir kostvanar’
11.20-11.50: Line Nielsen, PhD og granskari í
sálarligari heilsufremjan á Statens Institut for Folkesundhed, Syddansk
Universitet, DK.
’ABC for mental sundhed – fra retorik til
handling’?
11.50-12.00: Sirið Stenberg, landstýriskvinna
í heilsumálum endar ráðstevnuna og handar ársins fólkaheilsuvirðisløn.


text:
Sandoyar Kunningarstova bjóðar til ferðavinnukvøld á Listasavninum á Sandi, hóskvøldið 12. apríl.
Endamálið er at fáa fleiri at síggja møguleikar innan ferðavinnu, at víðka um útboðið av tilboðum og at fáa eitt prát við onnur innan økið. Hesum er tørvur á, tí talið á ferðafólkum økist, og vit tosa javnan við ferðafólk ið ynskja møguleikan at leggja pengar eftir seg í okkara øki.
Um tú hevur áhuga í ferðavinnu, íverksetan og menning (ella bara ert forvitin), ert tú vælkomin til eitt kvøld, har tú fært íblástur frá føroyskum íverksetarum: Gásadalsgarður, Hiking.fo og Útilív fara at hava áhugaverdar framløgur. Íverksetarahúsið fer at geva tær ítøkilig amboð til vørumenning, og kunningarstovan fer at greiða frá um m.a. upplivingar, málbólkar, ferðavinnumynstur og eftirspurning. Eisini greiðir BankNordik frá um fígging og Trygd um trygging.


text:
Árni Gregersen, ting.fo 09.03.2018 (09:36)
Skulu velja næstformann
Sambandsflokkurin hevur aðalfund í morgin.
Magni Laksáfoss er næstformaður í flokkinum, men á aðalfundinum í morgin fær hann eina avbjóðing frá Helga Abrahamsen.
Sambandsfelagið í Eysturoynni, Samhald, hevur skotið Helga Anrahamsen upp sum mótvalevni til Magna Laksáfoss.
-Vit eru ein demokratiskur flokkur, so feløgini hava sjálvandi altíð møguleika at koma við uppskotum til, hvør skal manna álitissessirnar, sigur Bárður á Steig Nielsen, formaður í Sambandsflokkinum.
Sambandsflokkurin hevur landsfund á Hotel Hafnia í morgin, har næstformaður skal veljast.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Nakað av tí besta sjónvarpi, ið er gjørt er í Føroyum eru frálíku matsendingarnar hjá Gutta Winther, Spískamarið. Man fær hug at búgva í hesum landinum, tá man sær tær.
Nú jólini í so stóran mun snúgva seg um mat fyri nógv av okkum, er tað upplagt at Spískamarið skal vera millum kalendaragávurnar.
Á heimasíðuni spiskamarid.com ber til at síggja ella endursíggja Gutta fegnast um føroyskar rávørur og annars spjaða jaligar kenslur.
Í løtuni liggja 7 sendingar úti, men seinni koma allar 18 sendingar at liggja her.
Góðu fittu Nudlalesarar
Nú í jólamánaðinum, er ein jólakalendari er á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
Seinastu 19 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
Tykkum ynskist ein góður jólamánaði.
Jólanissi


text:
Útivika í døgunum 19. – 25. mai 2014.
Sum undanfarin ár skipar Fólkaheilsuráðið fyri einari útiviku. Í útivikuni er ætlanin, at fólk ganga og
røra seg meira, enn tey vanliga gera.
Fólk fara at ganga til arbeiðis, til handils og í skúla, har tey annars eru von at nýta bilin.
Hetta er eisini eitt frálíkt høvi hjá fólki at koma saman til felags tiltøk og at njóta samveruna.
Í hesum sambandi skipar dagrøktin og skúlin fyri sínum átøkum. Kommunan skipar fyri hesum
tiltøkum:
Mánadagin 19. mai klokkan 18.00 verður fótbóltskapping á skúlaplenuni fyri øll yngri sum eldri.
Týsdagin 20. mai klokkan 18.00 verður ruddað í bygdini, fram við vegnum, í mølini og fram við
fjøruni v.m.
Møguleiki er hjá fólki at rudda uttan um hjá sær sjálvum, har burturkast kann setast út til vegin.
Aftaná verður ábit í Húsinum við Á.
Ónsdagin 21. mai og tórsdagin 22. mai kl 17.00 Farið verður vestur í viðarlundina, har lúkað verður
uttan um trøini.
Ætlanin er eisini at gera ein hyl. Tórskvøldið verður grillað í Húsinum við Á.
Fríggjadagin 23. mai klokkan 18.00 verður gongutúrur yvir í Klovan, har byrjað verður á Hálsinum.
Leygardagin 24. mai verður morgunmatur í Skúlanum frá klokkan 9.00 til 12.00.
Gongutúrur út í Porkerisnes verður klokkan 13.00, har byrjað verður við minnisvarðan.
Sunnudagin 25. mai klokkan 14.00 verður útferð niðan á Hamravatn, um viðrar.
Vit vita, at ikki ber til at vera við til øll tiltøkini, men vit gleða okkum at síggja mong av tykkum, og at
vit í felag kunnu vera
saman um slík tiltøk, ið gagna okkum øllum.
Vinarlig heilsan
Porkeris Bygdarráð
Mikkjal, Sveinur, Andreas, Eyðolf & Rannvá


text:
Hargabrøðurnir
Hargabrøðurnir livdu í 17. øld, teir vóru eisini nevndir hargarkempurnar. Teir vóru dóttursynir Jenis í Laðangarði (hin seinna). Teir búðu í Hørg, í Sumba. Teir vóru fýra í tali (Niclas, Jógvan, Ísakur og Pætur), teir yngstu av teimum vóru tvíburabørn.
Søgnin um Hargarbrøður[rætta | rætta wikitekst]
Allir vóru teir kimpurligir menn og avburðarmenn til styrki og reystleika. Einaferð vóru teir eftir jólaseyði úti á Bláabergi (í liggur millum Akrar og Víkarbyrgi) og tóku teir hvør sínar seks ær og bóru alt heim til húsar.
Illa samdust teir og hatskir vóru teir hvør á annan.
Teir løgdu so felag, tveir og tveir: miðlingabrøðurnir í øðrum partinum, hin elsti og hin yngsti í øðrum. Ein dagin tá teir vóru farnir út í Dal at royta seyð, kom sovorðin illstøða millum teir, at tá ið teir komu á rættina skuldi morð verða. Tá kom so snøggliga eitt myrkur niður yvir teir. (Talan kann vera um sólarmyrkingina, sum var nakað fyri middag 30. mai í 1612.) Angist kom á teir og teir lovaðu nú øðrvísi enn fyrr, at læt Várharra teir sleppa við lívinum, skuldu teir vera betri menniskjur. Tá lýsti í myrkrið aftur; teir hálsfevndust og lovaðu, at einki stríð skuldi vera teirra millum aftur. Síðan sótu teir væl um sátt.
Giljabóndin í Hvalba fekk ofta nógvan heystskurð og tveir av hargarbrøðrunum fóru tí eitt heystið norður til Hvalbiar at bjóða seg til at hjálpa. Tikið skuldi alt vera sum kundi fáast í hond segði Giljabóndin. Teir fóru avstað saman, hargabrøðunir og Giljabóndin og hansara menn. Teir hittu eitt stórt fylgi og vildu fáa tað í eitt heldi, men fylgið sleit seg sundur. Bóndin og hansara menn vórðu við annan flokkin, Hargabrøðurnir við annan. Brøðurnir fingu seyðin í eitt heldi á norðaru síðu á Hvalvíkini og bundu seyðin. Síðan søktu teir hús upp og komu í dyr út ímóti nátturðamála. Bóndin var tá komin aftur við húskøllunum og hevði lítið ella einki fingið at rokna. Morgunin eftir fóru teir avstað og funnu plássið har Hargabrøðinir hevði undið seyðin. Bóndin var findarblíður tí teir høvdu fingið so nógv: Nú skuldu teir fáa lønina, segði hann og tað skuldi vera so mikið sum teir kundu bera báðir av seyði. Teir tóku tá hvør sínar sjey seyðir og bóru til Sumbiar.
Eitt heystið bað ein av hargarbrøðrunum, Laðangarðsbóndan um eitt sindur av hoyggi. Bóndin lovaði honum eina byrði og bað hann taka av einari sátu. Hargarmaðurin tók alla sátuna uppá herðarnar og bar hana niðan undir Hargar. Tá ið Laðangarðsbóndin sá at øll sátan var horvin, varð hann illur og brigslaði hargarmanninum, at hann hevði tikið meira enn hann hevði fingið lov til. Men hargarmaðurn hevði vitni uppá, at hann hevði ikki borið meira enn eina byrði og tað var tað ið Laðangarðsbóndin hevði lovað honum. So varð bóndin at geva seg til tols.
Ein kúgv, ið hargarbrøðurnir áttu, var til fóðurs í Vági. Ein vetur fóru teir til Vágs eftir henni, men á vegnum heimaftur kom ódnarveður á teir og kavin legðist so ógvuligur, at øll hildu teir fara at doyggja úti. Men pápi teirra hevði góða vón. Hin elsti, segði hann, hevði onga neyð á landjørðini, slíkan knassa helt hann hann vera. Seint á kvøldi um leggingartíð komu teir til húsar, hin elsti berandi kúnna. Hon legðist fyri á Lopransdali, men so tók hann hana á bakið og bar hana allan vegin heim.
Írar vóru komnir inn á Hvalbiarfjørð fyri at ræna og ikki fóru teir fram við mýkindum. Fólkið flutti niðan í fjøllini til at skýla sær, meðan boð fór um oynna til at samla menn til verju. Hargarbrøðurnir fóru norður til Hvalbiar og høvdu við sær sum vápn ”kobbakeppar” við hvøssum jørnum í. Tá ið teir komu norður ímóti Káragjógv (sunnan fyri Hvalba) skiltust teir. Niklas fór í Káragjógv til at verja, hinir fóru í Ásgjógv har sum meginparturin av fíggindunum vóru stadir. Ein kom har Niclas stóð, hann var so óførur til støddar, at hann var ein knýttan neva millum eyguni. Hargarmaðurin fór ímóti honum og reiggjaði til við keppinum so írin small. Har lá hann og kiptist, tá tók Niklas korðan av honum og rendi ígjøgnum hann. Hargarbrøðurnir eltu írarnar oman Káragjógv og Ásgjógv. Ein av brøðrunum var úti á Flekki, men var horvin tá ið hinir komu og einki spor sást til hansara. Tá ið teir gingu oman fyri Lítla Hamar (vestast í Nesi), kom hann niðan frá vatninum, hann hevði elt ein íra til "Íradammin" og kruvt hann har. Niklas og Jógvan eltu tveir hinar ítastu av fíggindunum ið flýddu undan oman í Bø. Jógvan sló annan íran deyðan tætt við Gjørðagarð (hann skal liggja grivin í Slokkunum á Gjørðasondum). Niklas høgdi eftir hinum, eitt stórt høgg við keppinum, í tí at hann leyp um merkisgarðin millum Leirabø og Neystabø, men rakaði ikki. Høggið kom í garðin so har kom stórt skarð í - vallgrógvin garður var - og merkið eftir hesum høggi sigst at standa í garðinum enn.
Tá flyddi alt íraliðið ið eftir var, í bátarnar og aftur á skipið. Síðan fóru teir undir segl.
Stóra Dímun var boðin hargarbrøðrunum í løn fyri hetta avreksverk teirra. Teir róðu runt um oynna, men skoyttu ikki um at eiga hana: tí — hildu teir — eingin var fuglurin har afturímóti í Sumba. Sumba var útgivið ímóti nærum øllum Føroyalandi til fugl í teirri tíðini.
Søgnin sigur at ein dagin sum hargarbrøðurnir vóru til útiróðara, kom herviligur stormur av landnyrðingi á teir og teir spurdust ikki aftur.
Dánjal Petur í Gomlustovu hevur tó fortalt at hargabrøðurnir ikki gingu burtur, men at tað vóru brøður Niclas Thomasen (bóndi í Hørg frá 1688) sum gingu burtur henda dagin.
Sterka Marjun var móðir Hargarbrøðurnar. Faðir hennara var Jenis Jógvansson bóndi í Laðangarði og bróðir hennara Símun Jenisson tók við Laðangarðs festinum í 1592.


text:
Skalt tú hava nýggjar radiatorar og vilt vita hvørja stødd hesir skulu hava, so kanst tú lættliga rokna hetta út sjálvur.
Tær tørvar at vita tríggjar upplýsingar. Hitt fyrsta er stødd á rúminum har radiatorurin skal vera. Hitt næsta er hitatapið roknað fyri fermeturin. Hitt síðsta er at vita hvør framleypshitin er. Við hesum upplýsingum ber til at rokna seg fram til orkutørvin.
Stødd í fermetrum á rúmi x hitatap fyri fermetur = orkutørvur roknað í wattum.
Um ein ikki veit við vissu hvat hitatapið fyri fermeturin er, so ber til at nýta 50 sum eina varisliga meting. Nýggj hús hava tó eitt lægri hitatap fyri fermeturin.
Orkukeldan í húsunum avger ofta hvussu heitur framleypshitin er. Verður húsið upphitað við einum oljuketli, so er framleypshitin ofta høgur. Hinvegin er framleypshitin ofta nógv lægri um húsið verður upphitað av eini hitapumpu.
Tá ið ein hevur roknað seg fram til orkutørvin, so verður hugt í eina veitingartalvu. Talvan sigur hvussu nógv watt ymiskar støddir og snið av radiatorar veita.
Omanfyri sæst eitt dømi úr eini veitingartalvu. Temperatursæt 70/40-20 merkir at framleypshitin er 70 hitastig, returhitin er 40 hitastig og hitalagið í rúminum er 20 stig.
Vit umboða merkið RIOpanel og Hudevad. Hesir radiatorar fáast í nógvum ymiskum sniðum.
Niðanfyri er ein veitingartalva til RIO panel standard, ið er mest vanligi nýtti radiatorur.
Heinta Veitingartalvu
Tú kanst nýta hesa til at gera tínar útrokningar. Til ber at broyta tølini í temperatursæt, so at framleypshitin t.d. er 50 og returhitin 30.
Temperatursæt 50/30-20 verður ofta nýtt til at finna stødd á radiatorum, har orkukeldan er ein hitapumpa.
Aðrar veitingartalvur og snið eru eisini at síggja á RIOPANEL.DK
Tekniskur ráðgevi
Tel. 34 46 94
torhallur@krosstein.fo


text:
Í góðveðrinum fríggjadagin hildu vit skúlarennidagin. 1.
Flokkur rann beinanvegin kl. 8.00, meðan hinir flokkarnir byrjaðu at renna kl.
10.35.
Byrjað var við upphiting, sum Erla tók sær av, og síðani
varð runnið. Vit runnu eftir bygdarvegnum Norður í Sund og aftur í skúlan, og
tá høvdu næmingarnir runnið 5 km. Fleiri runnu tó víðari Inn í Fjørð og aftur í
skúlan, og høvdu tá runnið 10 km. Nøkur runnu enn tá 15 km., og tann, sum rann
longst, rann heilar 20 km!
Tá ið renningin var liðug fingu øll frukt og vatn. Tilsamans
runnu 106 næmingar og 6 lærarar og í alt runnu øll 668 kilometrar, sum svarar
til umleið helvtina av teininum til DanmarkarJ


text:
Tankar ið flákra
07. juni 2013 - MLB
(Pain -Mariusz Lewandowski)
At lúgva, at pína, at útspilla, at svíkja ella at sláa. Hvat er tað ringasta ein kann gera við annan? Spurningin havi eg ofta stillað mær sjálvum, men ongantíð eri eg komin til eina niðurstøðu.
Um onkur hevur logið fyri mær, kenni eg meg sviknan. Sjálvandi skal tað valdast hvør lygnin er. Sometimes the truth needs a lie, men stórar lygnir dámar mær als ikki, men er tað verri at bera stórar lygnir enn at spilla vinir sínar út.
At kennast sum ein partur av lívinum hjá fólki, og seinni finna útav at hesi ikki taka teg sum ein part av teirra lívið. Tá gerst pínan svár at taka, men er pínan svárari enn tá eg finni útav, at besti vinmaður mín, tosar ilt um meg við onnur?
Ja, eg veit ikki hvat er ringast, øll hendan pínan ella tað, at eg veit, at beint nú skuldi eg antin sovið ella repitera til tær ymisku munnligu royndirnar, ið eru fyri framman, og hóast eg veit hetta, sitið eg og bloggi um einki.
Fyri nýligani spurdi onkur meg hvat MLB stendur fyri. Til teg ið spurdi, so ætli eg mær ikki at fortelja tað, tí tað tá hevði verið ov lætt hjá summum at gitt hvør eg eri.
MLB


text:
02. Feb 2016
Jónfríð og Heri J. hava verið við næmingum í løgtinginum hesar báðar seinastu dagarnar. Tey bæði heilsa og siga frá formanninum, at tey ungu ikki hava verið so virkin áður og havt so nógv upp á hjartað á einum ungdómstingi...
29. Jan 2016
Í hesi vikuni hava allir næmingarnir í 9. flokki arbeitt við verkætlan og íverksetan. Skúladagurin var merktur av, at vanliga tímatalvan var sett úr gildi, men afturfyri skuldu næmingarnir sjálvir leggja ætlan fyri hvønn einstakan dag.
28. Jan 2016
Seinastu tvær vikurnar hevur eindin á Argjum verið væl mannað við lærarakreftum. Sum partur í starvsvenjingini eru 24 læraralesandi og undirvísa næmignum í 8. flokki umframt kendu lærararnar.Evnið, tey hava arbeitt við hesar seinastu tvær vikurnar, er skrivliga kjarniøkið, og frálærufrøðin verður nevnd, skrivitilongdir og...
27. Jan 2016
Í dag skipar 2. flokkur fyri biodegi fyri næmingunum í Kongagøtu. Tey hava gjørt uppsløg, atgongumerki og kramarhús til poppkorn. Rætt sum í røttum biografi eru kontrolørar og sølubúð í fittu kykmyndahøllini.Atgongumerkjasølan byrjaði kl. 8.30 og 4 ymsir filmar er at velja í...
26. Jan 2016
Í Skúlanum á Fløtum vera tríggir 1. flokkar komandi skúlaár. 1 flokkur kemur at halda til í lon 6 í eindini á Frælsinum. 256 næmingar eru skrivaðir inn í skúlarnar í Havn, Argjum og Hoyvík. Næmingatalið...
21. Jan 2016
Framsýning av øllum fýra uppskotunum til nýggja Skúlan á Fløtum endar í morgin. Hon er í Niels Finsens gøtu 17, 1. hædd (bankabygningum).Øll kunnu støkka inn á gólvið og síggja tey fýra uppskotini. Framsýningin er opin í morgin, 22. jan., afturat millum kl....
20. Jan 2016
Næmingunum í 3.a dámar at lesa, og Katrin Dagbjartsdóttir, sum er flokslærara teirra, leggur stóran dent á, at teir sleppa at lesa nógv. Við hesum í huga hevur hon sett sær fyri regluliga at koma niðan á bókasavnið á Frælsinum við flokkinum....
18. Jan 2016
Í barnagørðunum eru skúlabólkar og skúlastovur, har elstu børnini ganga. Í dag hava nógv børn, ið skulu í skúla komandi skúlaár, verið og vitjað á Fræsinum. Tey møttu í trimum umførum, og lærarar tóku ímóti teimum. Meðan tey vóru í skúla, sluppu tey at royna seg við ymsum uppgávum.


text:
Spøkilsið sum flenti
Bókadeild Føroya Lærarafelags
107,00 kr
Spar 10,00 kr
- Síður: 265
- Útgávuár: 2006
- Upprunamál: danskt, norskt, grønlendskt, svenskt, finnskt, sámiskt, íslendskt, føroyskt
- Innbinding: innbundin
- Rithøvundur: ymiskir
- Myndir: ymisk
- Týðari: Sámal Kristian Jacobsen
Savn við fimtan spøkilsissøgum á øllum átta málunum í Norðurlondum.
Søgurnar, ið umboða Føroyar eru: Ver ikki bangin eftir Sámal Kristian Jacobsen og Óvitar eftir Sólrún Michelsen.
Allar søgurnar eru prýddar við tekningum, ið listafólk úr øllum Norðurlondum hava gjørt.


text:
- Tíðindi, mentan og ítróttur
58.000 tons býtast í menningarkvotur
Øll í Føroyum kunnu søkja, tí høvuðsøkini í kunngerðini um menningarkvotur eru tær sjey sýslurnar.
Metingarnevndin, sum ikki er sett enn, skal byggja sína viðgerð á hesi sjey høvuðsøkini.
Men ein ætlan, sum krevur menningarkvotu, kann vera grundað á smærri øki, sum er partur av einum høvuðsøki.
Dømi um hesi øki kunnu vera øki, sum landafrøðiliga eru avsíðis, hava vánaligt flutningssamband ella víkja frá høvðusøkinum viðvíkjandi atgongd til sjófeingi, broyting í fólkatali og arbeiðsloysi, stendur í kunngerðini.
Í gjár kunngjørdi Fiskimálaráðið, at freistin st søkja um menningarkvotur er til 28.mai á middegi.
Menningarkvota kann latast í eitt ár, tvey ár, trý ár ella í fýra ár.
Sambært kunngerðini er endamálið við menningarkvotum at fremja vinnuligar menningarætlanir.
Ein metingarnevnd skal taka støðu til umsóknirnar um menningarkvotur, og nevndin ger síðani tilmæli til Fiskimálaráðið.
Trý fólk vera í metingarnevndini, sum landsstýrismaðurin í fiskivinnumálum setir. Nevndin er ikki sett enn.
Sí eisini


text:
Nýggir borgarar
Vælkomin til Klaksvíkar kommunu
Klaksvíkar kommuna er Føroya næststørsta og fevnir um Klaksvík og bygdirnar Ánir, Árnafjørð, Húsar, Mikladal, Norðoyri, Strond, Svínoy, Syðradal og Trøllanes. Tilsamans er fólkatalið í Klaksvíkar kommunu nakað omanfyri 5000.
Øll, sum flyta til Klaksvíkar kommunu, fáa ein vælkomupakka. Hesin fæst við avheintan í Miðlan á Nólsoyar Pálsgøtu 32.
Sum nýggjur borgari eru nógv praktisk viðurskifti at minnast til. Niðanfyri er vegleðing til nøkur teirra, umframt kunning um upplatingartíðir o.a.
Skráset flyting
Flyting skal skrásetast í kommununi, sum borgarin flytir til. Flytir tú til Klaksvíkar, fer hetta fram í fólkayvirlitinum í Miðlan. Her kanst tú eisini fáa svar uppá spurningar viðvíkjandi flyting, umsóknum, valrætti o.s.fr. Minst eisini til at melda flytingina til aðrar stovnar, sum til dømis peningastovn, tryggingarfelag, tannlækna, telefonfelag, SEV, Posta o.s.fr.
Í Miðlan kanst tú eisini avheinta vælkomupakkan, sum inniheldur meira kunning um Klaksvíkar kommunu umframt eina vælkomugávu.
Vel lækna
Tá ið tín flyting til Klaksvíkar kommunu er skrásett, fært tú bræv frá Heilsutrygd viðvíkjandi val av kommunulækna. Læknamiðstøðin í Klaksvík hevur tríggjar kommunulæknar, og tú kanst bíleggja tíð og endurnýggja reseptir umvegis heimasíðuna hjá Læknamiðstøðini.
Eisini ber til at bíleggja tíð umvegis telefonina, og telefontíð er hvønn gerandisdag kl. 8-11.
Læknamiðstøðin í Klaksvík heldur til í miðbýnum og hevur tlf: 663300.
Dagstovnapláss
Hevur tú ætlanir um at flyta til Klaksvíkar kommunu, ber til at søkja um dagstovnapláss í fyrsta lagi seks mánaðar áðrenn flyting. Umsókn til dagstovnapláss er tøk í sjálvgreiðsluni, og meira kunning um dagstovnar, foreldragjøld og frípláss er at finna her.
Bygging
Kunna teg um grundstykkir, byggisamtyktir, mannagongdir og møguleikar innan bygging og bústað her.
Hent kunning
- Vælkomin til Klaksvíkar kommunu (217.14 KB)
- Upplatingartíðir (30.42 KB)
- Bussleiðin - koyriætlan (485.70 KB)
- Faldari um Klaksvík (2017) (8.13 MB)


text:
18. februar 1999Nr. 12
Løgtingslóg um samsýning og eftirløn løgtingsmanna
Samsvarandi samtykt Føroya løgtings staðfestir og kunnger løgmaður hesa løgtingslóg:
§ 1. Løgtingsmenn verða samsýntir samvarandi 34. lønarflokki í tænastumanna-lógini íroknað vanliga viðbót.
Stk. 2. Aftrat samsýningini eftir stk. 1 verður veitt tingmonnum árligt kostnaðarendurgjald, grundað á reglurnar um endurgjald til tænastu- og starvsmenn, soleiðis:
a. Flutningskostnaður við egnum bili við Strandfaraskipum Landsins 100 ferðir aftur og fram árliga.
b. Koyripeningur millum heimstað og Tórshavn 100 ferðir aftur og fram árliga.
c. Tímapeningur fyri 10 tímar dagliga í 100 dagar, tó fyri suðuroyartingmenn fullur dagpeningur í 100 dagar.
d. Tingmenn í Tórshavn, Hoyvík, á Argjum og Hvítanesi fáa ikki kostnaðarendurgjald.
Stk. 3. Tingmaður, sum er valdur í øðrum valdømi enn Suðurstreymoy, men býr ella kann haldast at hava fast tilhald í Tórshavnar Kommunu, fær sum endurgjald fyri eykaútreiðslur í hesum sambandi samsýning smb. § 1, stk. 2, pkt. a, b og c 50 ferðir árliga, roknað eftir miðaltalinum millum Tórshavn og stytstu og longstu farleið til pláss í valdøminum, har hann er valdur. Løgtingsins formansskapur tekur avgerð í ivamálum.
Stk. 4. Sum endurgjald fyri útreiðslur, ið standast av arbeiðinum sum løgtingsmaður, verður veitt hvørjum tingmanni eitt kostnaðarískoyti uppá 2.000 kr. um mánaðin. Gjøldini samb. stk. 2-4 eru skattafrí.
Stk. 5. Næstformonnum tingsins og nevndarformonnum sambært §§ 24 og 25 í tingskipanini verður veitt samsýning, sum er kr. 30.000,- árliga. Um tingmaður røkir fleiri størv eftir 1. pkt., fær hann bert eina samsýning.
Stk. 6. Í sambandi við ferðing uttanlands í løgtingsørindum verður veitt ferðaendurgjald og dag- og tímapeningur eftir somu reglum, sum eru galdandi fyri tænastumenn landsins.
Stk. 7. Fyri hvønn tingdag, tingmaður ikki møtir á løgtingsfundi, verður gjørdur frádráttur í kostnaðarendurgjaldinum, sum er 1/100 av kostnaðarendurgjaldinum. Løgtingsskrivstovan ger frádráttin upp á hvørjum ári í juni mánaði.
§ 2. Samsýningarnar og kostnaðarendur-gjaldið eftir § 1 verða goldnar við 1/12 mánaðarliga frammanundan frá 1. degi í mánaðinum aftaná, at løgtingið hevur góðkent valbrævið hjá viðkomandi løgtingsmanni, til endan á tí mánaði, løgtingsmaður leggur tingsessin frá sær.
Stk. 2. Verður løgtingsmaður ikki afturvaldur ella má leggja tingsessin frá sær vegna sjúku, fær hann samsýning sambært § 1, stk. 1, í 1 mánað fyri hvørt árið, hann hevur havt sess á tingi, tó í minsta lagi í 4 mánaðir og í mesta lagi 6 mánaðir. Doyr løgtingsmaður, fáa hjúnafelagi ella børn undir 18 ár samsýning eftir § 1, stk. 1, í 6 mánaðir.
Stk. 3. Løgtingsmaður, sum fær farloyvi úr tinginum vegna sjúku, ella tí hann hevur fingið farloyvi at fara uttanlands í løgtings- ella fólkatingsørindum, varðveitir rættin til samsýning og forvinnur sær eftirlønaraldur.
Stk. 4. Løgtingsmenn hava rætt til farloyvi uttan frádrátt í samsýning eftir § 1, stk. 1 og eftirlønaraldri í sambandi við barnsburð ella ættleiðing eftir reglunum, sum eru galdandi fyri tænastumenn.
Stk. 5. Løgtingsmenn, sum fáa farloyvi í sambandi við at teir gerast landsstýrismenn ella av øðrum orsøkum enn teimum, sum eru nevndar í stk. 3-4, missa rættin til samsýning og forvinning av eftirlønaraldri frá tí degi, teir fáa farloyvi úr tinginum, til tann dagin, teir taka við aftur løgtingssessinum.
Stk. 6. Varalimur fyri løgtingsmann fær samsýning og forvinnur sær eftirlønaraldur frá tí degi, hann hevur fingið tingsins góðkenning, ella um hann tekur við seinni, so frá hesum degi, til hann fer frá. Fyri tíðarskeið, sum eru minni enn 30 dagar, verður samsýningin roknað sum 1/30 av samsýningini fyri hvønn dagin, hann hevur sæti á tingi. Varamaður, sum hevur tikið sæti á tingi av aðrari orsøk enn fyri løgtingsmann, sum er vorðin landsstýrismaður og fær farloyvi úr tinginum, hevur ikki rætt til samsýning og forvinnur sær ikki eftirlønaraldur í farloyvistíðarskeiðnum.
§ 3. Løgtingsmaður, sum er í starvi hjá landinum, eini kommunu, kommunalum felagsskapi, landsfyritøku ella hjá einum konsessioneraðum felag, hevur rætt til farloyvi úr starvi sínum. Løgtingsmaður, sum hevur starv hjá einum stovni eftir 1. pkt. ella hjá ríkinum, kann í mesta lagi starvast 50% av tíðini í hesum starvi, meðan hann er løgtingsmaður ella varamaður fyri løgtingsmann.
§ 4. Løgtingsmaður hevur rætt til egineftirløn, tá hann í einum ella fleiri tíðarskeiðum hevur havt sæti á tingi í minsta lagi í 1 ár tilsamans. Eftirlønin verður útgoldin frá 1. í mánaðinum eftir, at tingmaðurin er fyltur 67 ár, og útgjalding eftir § 1 er steðgað, jvb. tó 2. stk.
Stk. 2. Um aldurin á tingmanni og tvær ferðir starvsaldurin í tinginum og í landsstýrinum tilsamans geva í minsta lagi 95 ár, fær tingmaðurin eftirløn frá 60 ára aldri eftir somu reglum, sum eru ásettar í stk. 1. Formansskapur løgtingsins kann veita tingmanni, sum er farin frá og er fyltur 60 ár, egineftirløn samb. 1. stk., um heilsu-, fíggjar-lig- ella onnur sosial viðurskifti tala fyri tí.
Stk. 3. Hægsta egineftirlønin, sum er 60% av eftirlønargevandi lønini í 34. lønarflokki, verður veitt, tá løgtingsmaður hevur havt sæti á tingi í 16 ár ella meira. Hvørt árið verður talt við í eftirlønaraldrinum soleiðis, at 1. til og við 8. árið telja 4,5% point og frá 9. ári og upp til meira enn 16 ár telja við 3% point.
Stk. 4. Til eftirløntar tingmenn, sum ikki eru fyltir 67 ár, verður veitt viðbót, sum fyri hvørt árið, tingmaðurin hevur havt sæti á tingi, er 1/16 av viðbótini í § 6, stk. 4, í løgtingslóg um tænastumannaeftirlønir.
Stk. 5. Eftirløntur tingmaður, sum aftur tekur sæti á tingi, fær ikki eftirløn í tí tíðarskeiði, hann fær samsýning eftir § 1.
§ 5. Eftirsitandi hjúnafelagi eftir løgtings-mann, sum hevur havt sæti á tingi í minsta lagi 1 ár, hevur, uttan mun til um løgtingsmaðurin hevði rætt til egineftirløn, tá hann doyði, og uttan mun til um hann var limur í løgtinginum, tá hann doyði, rætt til hjúnafelagaeftirløn, treytað av at tey vóru gift:
1. áðrenn løgtingsmaðurin var fyltur 60 ár
2. meðan løgtingsmaðurin enn hevði sæti á tingi
3. ella vóru gift meira enn 3 mánaðir innan løgtingsmaðurin doyði.
Stk. 1, nr. 3, er ikki galdandi, um orsøkin til deyðstilburðin stendst av skaðatilburði í røking av løgtingsstarvinum.
Stk. 2. Hjúnafelagaeftirlønin er 74% av egineftirlønini eftir § 4, 3. stk.
Stk. 3. Eftirløntum hjúnafeløgum, sum ikki eru fyltir 67 ár, verður veitt viðbót, sum er 1/16 av viðbótini í § 6, stk. 4, í løgtingslóg um tænastumannaeftirløn.
Stk. 4. Um so er, at aldurin á deyða hjúna-felagnum við frádrátti av teimum árum, hjúnabandið hevur vart, fer upp um aldurin á longstlivandi hjúnafelagnum við meira enn 10 árum, verður hjúnafelagaeftirlønin lækkað eftir stk. 2 við 2% fyri hvørt ár, munurin fer upp um 10 ár.
Stk. 5. Rætturin til hjúnafelagaeftirløn verður ikki ávirkaður av sundurlesing. Hvat viðvíkir rættinum til hjúnafelagaeftirløn, um hjúnini eru skild, eru reglurnar, sum eru ásettar í løgtingslóg um tænastumannaeftirlønir, galdandi.
Stk. 6. Um hjúnafelagi eftir løgtingsmann eftir omanfyristandandi reglum hevur rætt til fleiri eftirlønir frá tinginum, verður bert tann hægsta eftirlønin útgoldin.
§ 6. Reglurnar í lóg um tænastumannaeftir-lønir § 8, jvb. § 2 og § 12, 4. stk. er eisini galdandi fyri eftirlønir og hjúnafelagaeftirlønir eftir hesi lóg.
§ 7. Reglur í lóggávu ella viðtøku um, at ein tænastumaður ikki má hava annað starv, sum gevur rætt til eftirløn, er ikki til hindurs fyri, at tænastumaður kann varðveita tænastumannastarv sítt og forvinna eftirlønarrætt sum løgtingsmaður.
Stk. 2. Egineftirløn og hjúnafelagaeftirløn eftir hesi lóg verða útgoldnar við teim avmarkingum, sum eru ásettar í 3. og 4. stk., uttan mun til um viðkomandi annars fær løn ella eftirløn úr landskassanum, og hevur onga ávirkan á rættin til slíka løn ella eftirløn. Tað sama er galdandi, um viðkomandi fær løn ella eftirløn sum landsins tænastumaður, statstænastu-maður, fólkatingsmaður, landsstýrismaður ella frá starvi í eini kommunu, konsessioneraðum felag, øðrum statsstuðlaðum eftirlønarkassa ella aðrari tænastumannalíknandi eftirlønarskipan.
Stk. 3. Um so er, at løgtingsmaður hevur rætt til egineftirløn sum løgtingsformaður, landsstýrismaður, fólkatingsmaður, borgarstjóri, tænastumaður landsins, statstænastumaður, frá statsstuðlaðum eftirlønarkassa ella aðra tænastumanna- líknandi eftirløn, kann samlaða egineftir- lønin ikki fara upp um hægstu egin-eftirlønina, sum kann fáast sambært løgtingslóg um tænastumannaeftirlønir, og egineftirlønin frá løgtinginum verður í slíkum førum sett niður við tí upphædd, sum er hægri enn henda. Um eftirløntur løgtingsmaður hevur lønarinntøku í einum starvi, sum gevur rætt til eftirløn, sum ásett í 1. pkt., kann samlaða lønin og eftirlønin ikki fara upp um hægstu eftirlønargevandi tænastumannaløn, og eftirlønin frá løgtinginum verður í tí føri sett niður, sum ásett í 1. pkt.
Stk. 4. Um eftirlivandi hjúnafelagi eftir løgtingsmann hevur rætt til hjúnafelaga-eftirløn, sum stavar frá, at hjúnafelagin fær eftirløn, tí løgtingsmaðurin hevur verið landsstýrismaður, løgtingsformaður, fólkatingsmaður, tænastumaður landsins, statstænastumaður ella statsstuðlaðum eftirlønarkassa ella aðra tænastumanna-líknandi eftirløn, kann samlaða hjúnafelagaeftirlønin ikki fara upp um hægstu hjúna-felagaeftirløn sambært lógini um tænastumenn landsins, og verður eftirlønin frá tinginum sett niður við tí upphædd, sum er hægri enn hendan.
§ 8. Løgtingsformaðurin verður samsýntur eftir somu reglum, sum eru galdandi fyri løgmann.
§ 9. Tá løgtingsformaðurin fer frá, fær hann ta skattskyldugu samsýningina eftir § 8 í 6 mánaðir. Um fráfarni løgtingsformaðurin framvegis er tingmaður, fær hann bert ta hægru samsýningina.
Stk. 2. Doyr løgtingsformaðurin, meðan hann er í starvi, fær eftirsitandi hjúnafelagi ella børn undir 18 ár samsýning eftir stk.1 í 6 mánaðir.
Stk. 3. Reglurnar í § 2, 1., 3. og 4. stk., og § 3, 1. pkt., eru eisini galdandi fyri samsýningina hjá løgtingsformanninum.
§ 10. Hægsta egineftirlønin hjá løgtings-formanninum, sum er 60% av eftirlønar-gevandi løninini í lønarflokkinum, hann er samsýntur í, verður veitt, tá løgtingsfor-maðurin hevur verið formaður í 8 ár ella meira. Hvørt árið verður talt í eftirlønaraldrinum soleiðis, at 1. til og við 4. árið telja 9% point og frá 5. til og við 8. árið 6% point.
Stk. 2. Reglurnar í § 4, stk. 1, stk. 2, stk. 4 og stk. 5, § 6 og § 7 eru eisini galdandi fyri eftirløn hjá løgtingsformanninum.
§ 11. Hevur løgtingsformaðurin, tá hann tekur við, størv í almennari tænastu ella privatum virkjum, samtøkum ella stovnum, skal hann vanliga siga tey frá sær. Tó kann hann í hendinga førum við samtykki frá floksfor-monnunum á tingi halda tílíkum størvum, um formaðurin ikki heldur, at tey kunnu hava við sær trupulleikar í røkjanini av embætisskyldu hansara. Floksformenninir á tingi skulu í seinasta lagi 14 dagar eftir, teir hava fingið umsókn formansins, svara honum, og boðar formaðurin síðan tinginum frá, hvørji størv hann hevur fingið loyvi at hava.
Stk. 2. Løgtingsformaðurin má ikki taka móti nøkrum av teim í stk. 1 nevndu størvum, meðan hann situr sum løgtingsformaður.
§ 12. Reglurnar í kapittul 4 í løgtingslóg um tænastumannaeftirlønir um barnaeftirløn og barnaeftirlønarviðbót eru galdandi. Barna-eftirløn og barnaeftirlønarviðbót verður tó ikki goldin, um hesar verða goldnar eftir tænastumannalógini v.m., lógini um samsýning landsstýrismanna ella fólktingsvallógini.
§ 13. Ásetingarnar um javning av eftirlønum og eftirsitilønum í § 26 í lóg um tænastu-mannaeftirlønir er eisini galdandi fyri javning av eftirlønum eftir hesi lóg. Samsýningin eftir § 1., 3. stk., verður javnað við somu viðbótum sum tænastumenn fáa.
§ 14. Henda lóg kemur í gildi 1. mars 1999 og er galdandi fyri tingmenn, sum fingu sæti á tingi 12. mai 1998 ella fáa sæti á tingi eftir henda dag. Reglan í § 3 kemur tó í gildi 1. august 1999. Samstundis fer úr gildi lóg nr. 11. frá 8. januar 1993.
Stk. 2. Løgtingslóg nr. 11 frá 8. januar 1993 er framvegis galdandi fyri eftirløntar tingmenn og fyri fyrrverandi tingmenn, sum hava krav uppá eftirløn, innan henda lóg kemur í gildi. Reglurnar í tænastumannalógini § 37 eru galdandi fyri hesar eftirlønir.
Tórshavn, 18. februar 1999
Anfinn Kallsberg (sign.)
løgmaður


text:
Kullan er staðið, har tey tilkomnu í kommununi koma saman. Í kulluni verður m.a. spælt kort, bundið, tosað, spælt spøl og hugna. Eisini er møguleiki fyri at keypa ein kaffimunn og okkurt heimabaka afturvið. Kostnaðurin fyri hettar er kr. 20, annars er tað ókeypis at koma í kulluna.
Í føstu verður ikki spælt kort, ístaðin verður skipað fyri ymiskum áhugaverdum fyrilestrum hvørt mikukvøld. Í føstu verður møtt klokkan 19.
Einaferð um árið verður skipað fyri einum eindagstúri onkustaðni í Føroyum.
Kullan er opin:
- Mikukvøld kl. 20
- Hósdag kl. 15


text:
Onkur segði mær, at hann hevði lurtað eftir Preben Hansen og Hera Tróndheim á Lindini. Teir sótu og tosaðu um bíbliurnar í Føroyum. Teir nevndu Dahl, Victor, og Hitler-bíbliuna hjá Hera. Ta sonnu fjóna teir heilt; ja, teir vanvirða Guðs sonnu, skíru, Antiochisku, Mazoretisku Bíbliu á Føroyskum, FKJ.
Komin heim, seti eg meg og undrist yvir teir báðar. Opni Føroysku King James, og hetta versið líkasum lýsur upp, — upp í eyguni á mær:
Hvøriðso vanvirðir orðið,
skal verða oyddur:
men hann, sum óttast boðið,
skal verða endurgoldin.
( Orðtøkini 13:13 FKJ )
— og friðurin kom so undurfult fløðandi inn. Friðurin. Fullvissan. Fullvissan og friðurin um, at eg havi tað rætta orðið: nú loksins á Føroyskum eisini. So eg lati vanvirðararnar gera sum teim lystir. Teir smílast nú, men ikki meira, tá Guð teir oyðir.
Føroyska King James Nýggja Testamentið varð útgivið fyri SJEY árum síðani, í 29.000 eintøkum, borið ókeypis út til hvørt hús í Føroyum (tvey eintøk í hvønn postkassa), og nú eru 7000 Heilar Bíbliur deildar út til knappa helvt av landinum, og teir nokta støðugt so mikið sum at viðurkenna, at hon er til!
— Guð sær!
Eitt er, at teir vanvirða meg. Lat tað fara. Men teir vanvirða Guðs orð, tí at sanniliga, sanniliga sigi eg tær: FKJ er Guðs orð á Føroyskum.
Ná, men eg kunngeri teimum, og tykkum, og tær, at ALLAR teirra tríggjar perverteraðu bíbliur skulu verða oyddar, og teir sjálvir skulu verða oyddir, meðan Guðs sanna orð, tað skal standa um ævir. Og Guðs sanna orð, tað er King James Bíblian, og tí eisini Føroyska King James Bíblian.
Soleiðis uggar Guð síni egnu. Og hann sigur, at vanvirðararnir av hans orði skal hann oyða. Hann dømir fyri meg; taki mær tí ikki av spottarum; havi ikki tíð til teir; skal rættlesa, rætta, pakka, bera út, gera innsløg, og ikki minst: biðja.
Jesus vendi sær frá hatandi, hitleriskum, mordariskum spottarum, (sí Jóh. 8:59, til dømis). Og eg eri hansara lærusveinur: — ikki Hitlers!.
P.S. Havi við tíðini minni og minni álit á smørmjúkum smílarum. Har býr altíð okkurt lúnskt aftanfyri, til dømis ein antisemitiskur devil. Og tað, sum horast við Róm, er í song við Satan.
Stinkandi religiøsur partapolitikkur, á anti-christligum vísi!
Havi í dag, (28. januar 2018) ringt til Preben og spurt, hví teir ikki nevna FKJ, tá ið teir nevna Føroysku bíbliurnar. Hann sigur, at tað var av óvart, og at teir hava nevnt hana eina aðraferð. Ta framsøgn lati eg so standa til hansara møguligu verju. Hann lovaði eisini, at teir skuldu nevna FKJ í framtíðini, tá ið Føroysku bíbliurnar verða umrøddar. Hóast hetta, omanfyristandandi lati eg standa, tí sakin er tann, at teir tosaðu um Føroysku bíbliurnar, og nevndu ikki FKJ; og tað finnur hesin knorlin seg ikki í. Men, at bíbliufelagið ikki nevnir FKJ, tað vita vit allir ómetaliga væl, og helmingurin av hartanini omanfyri er í teirra rotna alexandriska bógv, og má standa til teirra ævigu skomm. Lat okkum so síggja, um Preben heldur orð, líka væl sum hann dugir at smíla sum ein klovn.
Vanvirðarar av tí rætta tekstinum, og elskarar av tí falska, tað eru teir allir samlir, í øllum førum.


text:
Føroyskur svartur málmur
Í dag kom fyrsta útgávan frá føroyska doom og black metal bólkinum Svartmálm
Svartmálm gjørdu fyrst vart við seg tá ið teir vunnu tónleikakappingina Wacken Metal Battle Føroyar í 2016. Eftir hetta hava teir m.a. spælt í Týsklandi, Danmark o.s.fr.
Tá ið bólkurin framførir, eru teir málaðir og í svørtum kappum, sum Barbara í Gongdini hevur sniðgivið.
Bólkurin er mannaður av royndum føroyskum tónleikarum, sum hava valt sær dulnevnini:
Deyði á sang og gittar.
Pest á gittar og keyboard.
Hungur á bass.
Kríggj á trummum.
Útgávan ber heitið “Svartmálm” og kann kann hoyrast á eitt nú iTunes og Spotify.
Seks skeringar eru á útgávuni. “Deytt Ljós”, “Vík Frá Mær”, “Reiðmenn” og svitan “Svartideyði”, sum er í trimum pørtum.
Tekstirnir eru skrivaðir av Svartmálm. Svitan “Svartideyði“ eru úr yrkingasavninum “Tá eg hoyri míni einsligu fótafet millum følnaðu heystbløðini” hjá Øssuri Johannesen frá 2014.
Útgávan er innspæld í Studio Bloch í Tórshavn. Theodor Kapnas hevur miksað og produserað útgávuna.
Leygarkvøldið 10. februar hava Svartmálm dupult útgávukonsert í Norðurlandahúsinum saman við donsku black metal kongunum Solbrud.
Hoyr fyrsta staklagið “Vík Frá Mær” her:


text:
Við hesum verður arbeiðið at víðka um víddina á Brennistøðini, við einari nýggjari móttøkuhøll á Hagaleiti í Leirvík, boðið út í almenna lisitatión.
Arbeiðið verður boðið út sum høvuðsarbeiðstøka við niðanfyri nevndu arbeiðir:
- Jørð-, betong-, kloakk-, asfalt-, timbur-, gólv-, tak-, málara- og gólvarbeiðstøka
- HVS-arbeiðstøka
- El-arbeiðstøka
Verkætlanin fevnir í høvuðsheitum um:
- Móttøkuhøll á uml. 591 m2
- Kjallari undir móttøkuhøll á uml. 134 m2
- Nýggjan atkomuveg á uml. 85 m
- Parkeringspláss v.m.
Arbeiðið skal gerast í tíðarskeiðinum: Mai 2018 – Juli 2019.
Útbjóðingartilfarið kann bíleggjast frá PB Consult við at senda teldupost til gh@pbc.fo og síðsta freist til bílegging er 16. mars 2018. Útbjóðingartilfarið verður bert sent út talgilt og kann heintast á dropbox eftir bílegging.
Tá biðið verður um útbjóðingartilfar, skal upplýsast:
- Navn á virki
- Kontaktpersónur og telefonnummar
- Teldupostadressa
IRF


text:
Nýtt frá Citroën
So er Citroën aftur komið við eini nýggjheit. Hesuferð er talan um nýggju útgávuna av tí vælumtøkta C3. Talan er um ein lítlan bil við hópin av útgerð.
Nógv orka er løgd í at skaba ein nútímans og tíðarhóskandi býðarbil, har snið, útgerð, trygd og koyrigleði ganga upp í eina hægri eind.
Bilurin er øðrvísi, men kann alt tað, sum brúkarin í dag krevur. Hann fæst m.a. við teimum praktisku Airbump - sum vit eitt nú kenna frá C4 Cactus - LED-koyriljósum, Panoramaglastaki, viðførisrúm á heili 300 litrar, tí níggjastu tøknini innan kamera og 3D-navigationsskipan, vegstrikualarm, v.m. Harumframt fæst nýggi C3 í ymiskum litum og litsamansetingum.
Bilurin verður væntandi á goymslu mánadagin 19. desembur 2016.
Les meira um bilin HER.
Nýggjastu tíðindi
- Brúktbilaútsøla 16. november 2016
- Lærling til skrivstovuna 16. november 2016
- Tórur útlærdur 16. november 2016
- Dekk- & Plátuverkstaður 16. november 2016
- WAAG Leigubilar í Miðvági 16. november 2016
- Gekkabilurin 16. november 2016
- Hjørtur útlærdur 16. november 2016
- Gekkabilurin 16. november 2016
- Lærlingur til goymsluna 16. november 2016
- WAAG stuðlar Rescue Lív 16. november 2016
- WAAG í vágunum 16. november 2016
- Órógv á skipanini 16. november 2016
- Mitsubishi 100 ár 16. november 2016
- Gekkabilurin handaður 16. november 2016
- ASX mest seldi bilur í 2016 16. november 2016
- Stongt millum jól og nýggjár 16. november 2016
- Nýggja heimasíðu 16. november 2016
- Marco Polo aftur á goymslu 16. november 2016
- Nýtt frá Citroën 16. november 2016
- Space Star dagførdur 16. november 2016


text:
Orð: Óli Reinert
Lag: Leivur Guttesen
1. Skjótt renna skal burtur tær lívsæviskeiðið;
gev javnlíkum gætur, ið brádliga doyðu!
Her snøggliga fáa vit mannabørn enda –
væl goymd, tá vit aftur í moldina venda!
2. Nú kanska tín lívsdagur brátt er út runnin,
og tú kanst ei takka, at frelsan er vunnin,
hvønn dag nærkast grøvin, og dagur tín lækkar;
hvør veit, nær hitt seinasta fetið tú traðkar!
3. Her lívið er stutt, sum ein roykur, ið hvørvur,
ger ferðina skjóta sum flúgvandi ørvur;
tað onga tíð ov skjótt er Jesus at finna;
hjá honum tú frelsu í ævir skalt vinna.
4. Við Harranum Jesusi eri eg deyður,
tá eg sá í trúnni, blóðstreymurin reyður
av krossinum rann her á foldina niður;
tað var fyri meg, og tí er hann mín friður.
5. Upp risin av deyða við honum eg eri,
og aftur til deyða eg dømdur ei verði;
við honum eg livi í aldur og ævir,
tí hann fyri lívi og dóminum ræður.


text:
Kann hjálpa børnum við serligum avbjóðingum
Sera góð undirtøka var fyri fyrilestrinum, sum skúlastýrið í Eysturkommunu skipaði fyri 10. mai. Fleiri enn hálvt hundrað foreldur, lærarar, námsfrøðingar og onnur, sum dagliga eru um okkara børn, høvdu leitað sær í skúlan í Leirvík at hoyra, um hvussu man við lutfalsliga lættari og miðvísari venjing kann hjálpa einum barni við neurologiskum avbjóðingum.
Eitt barn við neurologiskum avbjóðingum kann hava tað trupult við eitt nú at hugsavna seg, at lesa og skriva, at skilja felags boð, at vera í larmi umframt nógv annað. Sum tað bleiv greitt frá á fyrilestrinum, so kann man við ymiskum venjingum hjálpa hesum børnum við teirra avbjóðingum, og á henda hátt styrkja tey fakliga. Hervið fáa tey eisini eitt betri upplivilsi í mun til skúlan og skúlagongdina.
Endamálið við fyrilestrinum var at vísa á, at hjálp er at heinta, tá talan er um børn við neurologiskum avbjóðingum. Í hesum føri er talan um eina privata klinikk, og sum støðan er í løtuni, er neyðugt, at foreldur sjálvi seta seg í samband við klinikkina og rinda fyri kostnaðin av venjingunum.
Skúlastýrið vónar, at karmarnir um at hjálpa børnum við serligum avbjóðingum gerst betur, og er hetta eitt stig á leiðini.
Fyri meiri kunning sí:


text:
Orð: Ronald August Fangen
Lag (28. februar 2007): Knút Olsen
Týtt: Petur Jacob Sigvardsen
Viðmerking: Týddur í 1983.
Guds kirkjulið er heimsins størsta undur!
Ímeðan verøld syndrast øll í sor,
er Jesus Krist um ævir tó hin sami,
– á kletti stendur ríki hans og orð!
Her heimsins ríki koma og so fara,
– sum væna vár tó verða kirkjukor.
Ein dag alt hatur farast skal í eldi,
tað bráðna skal sum ísur summardag.
Tá týnist Sátans vald, – og tá við veldi
Guds stríðsmenn syngja Lambsins sigurslag.
Við gleði verður heystað, sum var sáað.
– Tá brúður skoðar brúðgóm sæl og glað!
O væna vón, o lyfti uttan líka
frá Jesusi, ið eigur allan mátt.
Er nátt enn long, er møðsamt fram at stríða,
Guds lyfti halda, fell tó ei í fátt!
Guds orð jú sigur greitt: tú trongd skalt hava,
men stríð í treysti, – sí, eg komi skjótt!


text:
Ársins roykfríi skúli 2015 - kapping
Kapping um at gerast Ársins roykfríi skúli 2015
Aftur í ár fer Fólkaheilsuráðið at skipa fyri kappingini um Ársins roykfría skúla. Kappingin er millum 5. – 10. Flokkarnar í Føroyum.
Talið av luttakandi flokkum økist ár undan ári, í fjør vóru tað 67 skúlaflokkum kring alt landið, sum vóru við í kappingini. Flokkarnir skuldu vera roykfríir í ein mánað, frá 9. september til 9. Oktober. Hetta megnaðu 42 flokkar, og í lutakasti, sum Fólkaheilsuráðið skipaði fyri, vann 9. flokkur úr Skúlanum á Giljanesi.
Í ár verður latið upp fyri tilmelding mikudagin 3. September:
http://fc.skulin.fo/~arg2000/066A9824-0066405A?Plugin=Metro
Vinningurin í 2015
Stóri vinningurin er atgongumerki til fyrsta HM-undankappingardyst hjá føroyska landsliðnum á Tórsvølli í 2016.
Hartil verður gjørd ein heiðurspláta til skúlan við heitinum: “Ársins roykfríi skúli 2015.” Hesa plátu kann skúlin velja at heingja upp, so at hon er sjónlig fyri næmingum og øðrum vitjandi.
MELDA TIL KAPPINGINA "ÁRSINS ROYKFRÍI SKÚLI 2015


text:
Studenterhuset liggur á Købmagergade. Úrvalið av mati er ikki tað størsta, men ein vegetar-toast er ikki at forsmáa (og so kostar hann einans 15 kr um man er lesandi). Bíligar og góðar øl (frá Ølfabrikken), góður tónleikur og hugnaligur stemningur.
Fredco's Deli er ein lítil kafé, ið er væl umtókt millum ung í Keypmannahavn. Her ber til at gera sítt egna salat ella bíleggja eina tvíflís. Royn ein hindber-smoothie afturvið, hann smakkar fantastiskt. Omanfyri eti eg eina mozzarella-avokado tvíflís, og á fyrstu myndini etur Sunnvá salat frá Fredco's.
Vandkunsten Sandwich, sum fyrr æt Sandvitsen, liggur á eini síðugøtu á Købmagergade. Sum navnið vísur til, kann man her fáa ein sandwich, og til ber eisini at keypa salat, ið man sjálvur setur saman. Størri portiónir enn á Fredco's men ikki líka hugnaligt.


text:
Við nýggju hemildini hjá Bústøðum at skriva út lánsbrøv væntar Fíggjarmálaráðharrin, at í minsta lagi 200 íbúðir kunnu byggjast fyri rímiligan prís. Møguleiki er fyri at fara aftur í Løgtingið at víðka heimildina, um tørvur er á tí.
Tað skal vera lættari hjá fólki við avmarkaðari inntøku at seta búgv, annaðhvørt sum eigari ella leigari, fyri ein rímiligan prís.
Tað vil samgongan, og tí hevur Kristina Háfoss, fíggjarmálaráharri, lagt uppskot fyri Løgtingið um at geva Bústøðum heimild at skriva út lánsbrøv fyri tilsamans 250 milliónir krónur til tess at fíggja bústaðarbygging. Málið er til 1. vigerð í tinginum nú seinnapartin.
– Endamálið hjá Bústøðum er at byggja til alt fólkið, men vit vita, at tørvurin á leiguíbúðum til fólk við lítlari inntøku, til dømis einligar mammur, og á lestraríbúðum er átrokandi. Tí skal Bústaðir leggja nógva orku í at byggja íbúðir til lesandi og til fólk við lágum og miðallágum inntøkum, sigur Kristina Háfoss.
Uttan heimildina at skaffa sær kapital at fíggja framhaldandi bústaðarbygging, steðgar byggingin hjá Bústøðum upp, tí í 2018 er onki fæ eftir í stovninum at byggja fyri.
Minst 200 íbúðir
Væntandi kunnu í minsta lagi 200 nýggjar íbúðir fáast fyri tær 250 milliónir krónurnar, men sambært uppskotinum er bráfeingis tørvurin kring alt landið 800 til 1000 íbúðir.
So hví ikki geva Bústøðum heimild at skriva út enn fleiri lánsbrøv og byggja tilsvarandi fleiri íbúðir?
– Tað kundu vit væl gjørt, og tað ber eisini til at fara í Løgtingið aftur seinni og víðka heimildina. Men eg haldi, at tað er eitt skeivt signal at senda, at tað almenna skal seta seg fyri einsamalt at loysa allan bústaðartørvin í Føroyum. Privat og onnur mugu eisini á vøllin, og tað vóni eg, at so verður, sigur Kristina Háfoss.
Ein lánsheimild á 250 milliónir krónur tryggjar í sær sjálvum ikki lægri bústaðarprísir, men fíggjarmálaráðharrin sigur, at heimildin millum annað er treytað av, at Bústaðir tryggjar sær, at byggikostnaðurin verður so lágur sum gjørligt.
– Við tí eigur leigukostnaðurin av íbúðunum eisini at gerast lægst møguligur. Eg hevði væntað, at útboðið av leiguíbúðum til lesandi og einlig fyri ein kostnað á 4000-5000 krónur um mánaðin fer at økjast munandi við hesum, sigur Kristina Háfoss.
Fólkavøkstur
Fíggjarmálaráðharrin leggur eisini stóran dent á, at ein avgerandi fortreyt fyri varandi fólkavøkstri í Føroyum er ein fjøltáttaður bústaðarmarknaður har úrvalið av leiguíbúðum eisini er nøktandi.
– Vit vilja hava varandi fólkavøkstur, og vit vilja leggja nógv fyri at geva fólkum møguleika at búseta seg her og eisini at fáa fólk heimaftur, sum av einari ella aðrari orsøk leita sær uttanlands, til dømis í lestrarørindum. Vit mugu tíverri ásanna, at avmarkaði bústaðarmarknaðurin higartil virkar tálmandi fyri at røkka hesum málinum. Tí gongdini venda vit nú, sigur Kristina Háfoss.
Lógaruppskotið kann takast niður her.


text:
Privat
Tryggingar
ið hóska til títt lív
Hjá Trygd kanst tú tekna allar vanligar skaðatryggingar, soleiðis at familjan, húsini, bilurin, uttanlandsferðin og alt tað leysa er væl tryggjað. Vit seta tryggingarpakkan saman, so hann hóskar til júst títt lív.
Vit hjálpa tær at velja røttu tryggingarnar
-
-
Ring til okkara á 358100
-
Skriva til okkara á trygd@trygd.fo
-
Fylg okkum á Facebook
-
Boða frá skaða her
Familjutrygd gevur tær innbúgvstrygging og ábyrgdartrygging í somu trygging.
Tryggingin fevnir um alt húskið. Innbúgv er alt tað, sum hevði dottið úr húsunum, um tú endavendi teimum. Tað vil siga møblar, klæðir, amboð, sjónvørp o.a.
Tryggingin veitir endurgjald fyri skaðar av eldi, herverki, stuldri o.s.fr. Harumframt fevnir tryggingin um tína endurgjaldsábyrgd, um tú gert skaða á onnur ella lutir hjá øðrum. Tú kanst eisini velja fleiri ískoytistryggingar.
Sethúsatrygd er tryggingin til heimið, sum er tín mest persónliga ogn og karmurin um títt lív.
Sethúsatrygd fevnir um skaðar á húsini, og harumframt fevnir tryggingin um ta endurgjaldsábyrgd, ið tú sum sethúsaeigari kanst koma undir í sambandi við skaða á aðrar persónar ella lutir hjá øðrum.
Sethúsatrygd fevnur m.a. um harðar hvítvørur, køkin og baðirúmsinnbúgv sum t.d. vesi, vask og baðikar. Bilhús, bilskýli, úthús og tílíkt er eisini fevnt av hesi tryggingini. Hevur tú hitapott ella gosbað, kanst tú tekna eina ískoytistrygging.
Vanlukkutrygd er fíggjarliga trygdarnetið hjá tær og tínari familju, um tú fært varandi mein ella doyrt av eini vanlukku.
Tryggingin er galdandi alt samdøgrið - bæði í frítíðini, meðan tú ert til arbeiðis, í skúla ella um tú rættir øðrum eina hjálpandi hond.
Barnavanlukkutrygd
Hevur tú børn, kanst tú tekna teimum Barnavanlukkutrygd, sum eitt nú fevnir um tannskaðar og um brilluskaðar.
Biltrygd til tín bil
Biltrygd er ein einføld trygging, sum ger tað lætt hjá tær at velja, hvussu tín bilur skal tryggjast. Tú hevur 3 tryggingarmøguleikar:
-
ábyrgdartrygging
-
skrokktrygging
-
partvís skrokktrygging
Ferðatrygd tryggjar teg uttanlands
Við Ferðatrygd kanst tú velja millum Ársferðatrygd og Stakferðatrygd - alt eftir hvussu javnan tú ferðast.
-
Ársferðatrygd er til tín, sum ferðast javnan og gevur tær ferða- og avboðstrygging í einum.
-
Stakferðatrygd kann vera rætta valið, um tú bert ferðast sjáldan. Tá teknar tú bert tryggingina fyri teir dagarnar, tú ferðast.
Skifta til Trygd? Vit hjálpa tær
Ynskir tú at skifta til Trygd, avgreiða vit alt í sambandi við skiftið fyri teg. Útfyll teigarnar niðanfyri, so seta vit okkum í samband við teg og avtala nærri.
Tú ert eisini altíð vælkomin at støkka inn á gólvið hjá okkum á Oknarvegi 5 í Havn ella á deildunum hjá BankNordik og Norðoya Sparikassa kring landið.


text:
Í Vágum tykist náttúra og umhvørvi ikki so spilt av ferðavinnu, hóast flogvøllur og nógvur trafikkur er her um leiðir. Omanafyri síggjast húsini, sum Búsetur byggir í Bø. Eins og bygdin er alt í pakt við nátturu, umhvørvið og tað siðvenju, sum vit vanliga tengja afturat føroyskari húsabygging.
Ert tú varin og tryggur við bilin, kanst tú eisini ger ein avstingara frá landsvegnum til Gásadals oman á Traðarveg og vóna, at tú ikki møtir einum bili. Tað gera vit heldur ikki.
Men hinumegin hegnið, sum er fram við vegnum, sært tú fleiri lomb, ið longu eru komin væl fyri seg. Umframt tey vanligu einslittu, er eitt so sprelskt fótsvart, sum spælir handan hegnið í sólini.
So kemur hann, Airbussurin hjá Atlantsflogi, inn eftir Sørvágsfirði.
Vit síggja beint undir búkin á honum, meðan hann ger klárt at seta seg á lutfalsliga stóra flogvøllin, sum tú neyvan varnast í landslagnum, tá koyrt verður fram við Vatninum. Tað er ein rár útsikt í landinum, har so stórt virksemi er. Eingi gomul rustaði arbeiðsamboð og eingin skerv- ella moldrúgva og ongar kápilrullur, ið bíða eftir montering. Fyrimyndarligt. Myndina tók eg við Vatnið í jólakavanum, seinast.
So aftur til Sørvágs, har dagsins rutuflogfar ger klárt at seta seg fyrsta sunnudag í summarhálvuni, meðan fólk ganga sunnudagstúr.
Í Havn er um somu tíð grátt, og eitt regntungt lokkanet sæst í vindeyganum heima í Tórsbyrgi.
Fram við sjóvarmálanum undir Bíggjarvegi í Sørvági gongur seyður og etur tara í fjøruni, gras í bakkanum og helst vegsalt uppi á vegnum eisini.
Vit parkera í Gásadali, so sum ávist er á eini greiðari talvu, ið ikki kann misskiljast. Sama gera flestu onnur, nú rúmsátt er, tí ljóti tombola-konteynarin, ið varð festur við betongklossum, er burtur. Her er snøgt og unspoiled at taka móti ferðafólki.
Men tá vit ganga móti vegnum inn á Bakka, sum leiðir oman móti Múlafossi, síggja vit, at har parkera fleiri bilar. Ein heilur hópur av ungfólki kemur úr einum bussi, føroyingar og onkrir finnlendingar, eins og hinir bilarnir, sum eru slongdir fram við vegjaðaranum, tí øll vilja avmynda fossin í eini knappari vending her og nú. Snópisligt, at føroyingar og teirra føroysku bilar ikki akta greiðu skeltini við eins greiðu boðunum. Ikki fari eg nærri enn hetta, tí so síggjast nummarpláturnar.
Portrið er hvørt ár stuttligt at síggja. Tað ber boð um livandi slit, og at fólk býr her og arbeiðir við jørðini og tí, sum hon gevur. Øðrumegin ein snildur gummistroppur, sum heldur portrinum læstum, og hinumegin ein skrellispann, sum er forsvarliga bundin, um tú bráddliga skuldi havt ánáðir at blaka nakað frá tær í Gásadalsvindinum. Botnurin á skrellispannini er tó nakað ivasamur til burturkast, men kanska er hann góður sum fóðurmaskina, botnurin.
Av bakkanum, ið er tryggjaður við sama hegni, sum lombini í Bø brúka, standa útlendsku elskovspørini og kontemplera púra unspoiled. Hetta er vakurt, hetta er stórbært.
Harald Bjørgvin fangar fotografin, og sendur mær hesa metamynd av tveimum, sum hyggja at Múlafossi og einum, ið hyggur at svartaskóm frá Clarks, sum nú eru runutir.
Ikki tí, Múlafossur er sjáldsama stuttligur at eygleiða liggjandi ella standandi gjøgnum fotolinsu, tað verið seg við full frame speglrefleksi ella iPhone, sum passar í lumman.
Tað stuttliga er, at fuglarnir sveima um fossin og lata seg bera av uppriftini, sum vindurin ger í lendinum millum klettarnar. Og so kemur ein havhestur, gulur frá nevinum og undir bringuni. Hann mann hava skrætt eitt egg í seg á onkrari rók, kanska er tað eitt egið egg, eitt sjálvsegg. Hann sveimar upp at Múlafossi og gevst ikki, fyrr enn hann er reinur og hvítur um bringuna aftur. Gott, tað ikki er Summarmáladagur.
So fara tey um Dalsánna og niðan móti bygdini, so sum tey komu fyri Nikonlinsuna hjá Haraldi.
Her er brúgvin um Dalsánna og góða gøtan, Tøðutún, niðan í bygdina. Tveir hundar hoyrast av hinari gøtuni, Lækjutúni. Leggið til merkis, at gøturnar eru organiskar og ikki stroyddar við skervi ella steinsettar, sum í øðrum bygdum, eingin nevnd, eingin gloymd.
Bygdin er enn sum áður, unspoiled, íð hvussu er fyri mínum eygum, hóast hon ikki er eitt deytt fornminnasavn. Her liva fólk teirra vanliga lív, og her er virksemi sum í flestu bygdum. Ferðafólkini hoyrast úr øllum ættum, men alt tykist væl skipað.
Eins og í Bø eru flestu nýbygdu húsini í tí siðbundna føroyska stílinum, svørt við hvítum vindeygum og flagtekju. Einasta, ið skemmir so mikið, at eg í dag lati tað liggja uttanfyri myndina, er eitt less av betongbrotum, sum onkur lastbilaførari hevur vippað so glæsiliga mitt í dalin. Í dag fegnast vit um húsini.
So til Havnar at vitja lítla Olaf á Argjum.
Hann vil sleppa út at eta. Vit velja Burger King í SMS, sum passar honum, og okkum við, sum fótur í hósu. Takk fyri ein deiligan dag!


text:
Danjal av Rana 06.12.2017 (20:30)
Strandferðslan: Verða nógvar avlýsingar í morgin
- Vit hava valt at kunna tíðliga, at tað verða tillagingar, broytingar og avloysingar í morgin, sigur Heri Norðberg, samferðslusamskipari hjá Strandferðsluni.
Fyribils er tað bara Smyril, sum longu hevur avlýst fyrstu túrarnar av Krambatanga og Havnini í morginárini.
- Vit hava gjøgnum dagin tosa við busseigarar, sum røkja bussleiðirnar kring landið, hvussu vit grípa hetta an, so vit fáa lagt eina ætlan. Vindurin er ikki tann stóri trupulleikin, men tað er sannlíkt, at tað eisini verður hálka, og tá tey bæði koma samstundis, tá hava vit ein trupulleika á vegnum, sigur hann.
Heri Norðberg sigur, at tað fyribils bara er Smyril, sum hevur avlýst túrarnar í morgin.
- Á summum av okkara leiðum er høgætt ikki tann ringasta at sigla við, so teir ætla sær at royna á summum leiðum, so sum á Nólsoyarleiðini og á Sandoyarleiðini. Men tað verður lýst beinanvegin, um tað verður avgjørt at lýsa av, sigur hann.
Hann biður tó fólk í norðurøkinum verða fyrireikaði, tí tað er sera sannlíkt, at tað verða broytingar á bussleiðini í morginárini.
Trýst á pílin undir myndini fyri at hoyra samrøðuna við Hera Norðberg.
Les eisini Illveður í 40 tímar
Les eisini Atlantic ger broytingar í ferðaætlanini í morgin
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Orð: Beverly Francis
Lag: John B. Bryant
Týtt: Victor Danielsen
1. Áh, eg minnist ein dag
og ein einsligan stað,
har í sveitta á sólheitum veg
undir pínu og neyð
og til kvølfullan deyð
fór ein maður – tað var fyri meg!
2. Síggj ein tornkrýndan mann –
áh, mín sál, sært tú hann? –
Undir mínari byrði og neyð!
Tó hann meinslaður er,
og tó krossin hann ber,
fer hann upp á hin einsliga heyg.
3. Hoyr, teir negla hann fast!
Og hvør nerva, sum brast,
í hans hjarta so pínufult skar;
krossin reisa teir tá,
fjøldin hyggur hann á,
og teir háða og spotta hann har.
4. Fellur myrkur á vøll,
rivna heyggjar og fjøll,
og eitt róp hoyrist, eymkiligt, sárt;
og hans hjarta, tað brast,
vreiðin rámti hann fast
og hitt æviga vónloysi várt.
5. Ja, hann andaðist har,
og hann gravlagdur varð –
áh, hann leið fyri teg, fyri meg!
Men hann upp aftur stóð,
deyðans veldi hann sló,
legði okkum til lívið ein veg.
Niðurlag: Áh, tað rørir mítt sinn,
og mær vætast vil kinn,
tá hin einsliga heyggj eg kann sjá!
Tað var har, tað var har,
at hann krossfestur varð,
so at meg eingin plága skal ná!


text:
Orð: Petur Jacob Sigvardsen
Lag (5. mars 2007): Knút Olsen
Viðmerking: Yrktur á halvarðsøku 2007.
Sum sólarris á himni høga
sá mannaættin nýggjan dag.
Hann Sakarias um man kvøða
í templinum í Dávids stað,
tá hann sín son í hondum bar,
ið fremstur av profetum var.
Tøkk, Gud, tú hevur fólk títt vitjað,
úr trældóms myrkri loyst tað út,
øll okkum, sum í myrkri sita
í deyðans kvøl, við sorg og sút.
Eitt frelsuhorn* varð okkum reist,
tað syndarum er ævig troyst.
Á Golgata vit griðstað eiga,
har Kristi krossur reistur var,
tann, ið vil hendur um hann breiða,
hann frið og grið og frelsu fær.
Tað friðskjól hevur Gud oss gjørt,
tá frelsuverkið varð fullført.
Har kann ei syndin okkum náa,
tann staður reinur, halgur er,
har fyrigeving er at fáa
frá føllum, skuld og syndagerð.
Har góðska Guds er okkum hjá,
um vit í trúgv við krossin stá.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Gypsy Train hava konsert á Staðnum
STÒR páskakonsert verður á Staðnum hóskvøldið 14. apríl '11 kl. 21 við heimskenda bólkinum í Føroyum Gipsy Train. Áðrenn teir byrja at spæla, hita Bára og og Jákup upp við nøkrum sangum.
Gipsy Train er nýstovnaður bólkur, ið er mannaður av unglingum úr bæði klassiska og rútmiska tónleikaumhvørvinum. Allir hava teir til felags at brenna fyri at spæla konsertir - at boða teirra boðskap út til alt og øll. Tónleikurin er ein blanding av sigoynaratónleiki og reinum rokki við íblástri frá ska og reggae. Framførslurnar hjá Gipsy Train eru sum eitt sigoynaratok. Tokið stendst av fleiri vognum við ymiskum nærliggjandi tónleikasjangrum, og koyrir fyri fullum blussi við reinari, karismatiskari og skitnari umpaorku sum brennievni! Evsta mál hjá bólkinum er at fáa áhoyraran upp úr stólinum, sleppa øllum teymum og sláa seg leysan og hava tað stuttligt.
Manningin í bólkinum er.
Bárður Næs (sang)
Rasmus Borðoy (sang og gittar)
Ólavur í Búrstovu (keyboard, klarinett, melodika og sang)
Vidar Dahl (trompet)
Ólavur á Skipagróti (bass)
Hans Andrias Gregoriussen (trummur)
Konsertin byrjar kl 21. og kostnaðurin er 50 kr.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
ÁRF ÁRSINS Róðrarfelag 2007
Hví ikki halda fríðtíð/vikuskiftið í Árnafirði :)
22. Jul 2010
Róðrarneystið til leigu.Hølini standa á havnalagnum, í barnavinarligum umhvørvi.Høli er 12 x 15 m stórt, í 2.hæddum.Í hølinum er stórt felagshøli, stórur køkur/brúggers,...
les meir
Lagt er upp til ein spennandi róður hjá áttamanaførinum á Ólavsøku
14. Jul 2010
Róðrarárið 2010 er komi at halla, bert ein stevna er eftir, og tað verður ikki minst ein spennandi stevna hjá áttamannaførinum, Kvívíkingur hevur veri...
les meir
Róðrar Galla 31 juli
13. Jul 2010
Leygarkvøldið 31. juli verður róðrargalla fyri allar manningar/nevndir sum hava verið við í róðrarárinum 2010 (tó ikki barnaróður)Kostnaður er 380 kr fyri hvønn, og...
les meir
Vælkomin á okkara nýggju heimasíðu
08. Jul 2010
Vælkomin á okkara nýggju heimasíðuna. Vit hava somuleiðis fingið nýtt myndasavn, sum fer at gera tað mundandi lættari at leggja myndir inn. Og tær...
les meir
Leiga høli/bestikk
24. Jun 2010
Leiga høli ÁRF hevur eitt snotuligt felagshøli sum er væl egna til veitslur, fundir og annað. Vit leiga út veitsluhøli, har pláss er...
les meir
Nýggjur kappróðrarbátur flotaður í Kollafirði
16. Mai 2010
Leygardagin 15. mai var nýggjur kappróðrarbátur flotaður í Kollafirði. Talan er um eitt nýtt seksmannafar, ið kollfirðingurin Heri Hansen hevur smíðað. ...
les meir
Árnfirðingur er flotaður til kappróðrarári 2010
01. Mai 2010
Árnfirðingur bleiv flotaður í gjár dýrabiðidag. Fitt av fólki var komi saman í neystinum hjá ÁRF til hesa góðu løtu. Byrja var...
les meir
Árnfirðingur verður flotaður fríggjadagin 30.apríl
29. Apr 2010
Ímorgin fríggjadagin 30. apríl klokkan 09:30 verður Árnfirðingur flotaður í Árnafirði. Kaffi og rundstykkir vera at fáa. ...